PRÍLOHA

DÔVODOVÁ SPRÁVA K OZNÁMENIU TROCH AUTONÓMNYCH PREDPISOV O ZÁKAZE POUŽÍVANIA VLEČENÉHO RYBÁRSKEHO VÝSTROJA NA LOV PRI DNE V ŠPECIFIKOVANÝCH OBLASTIACH VÝSOSTNÝCH VÔD SPOJENÉHO KRÁĽOVSTVA

Oznámenie podľa článku 9 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (Úradný vestník ES L 358, 31.12.2002, s. 59.)

OBSAH

1. Úvod

2. Právny rámec EÚ

3. Anglický právny rámec

4. Prepracovaná koncepcia riadenia rybolovu v európskych morských lokalitách (lokality Natura 2000)

5. Navrhované opatrenia

6. Presadzovanie opatrení

7. Konzultácie s príslušnými členskými štátmi, regionálnymi poradnými radami a Európskou komisiou

PRÍLOHY

Príloha I: Autonómny predpis o zákaze používania vlečeného rybárskeho výstroja na lov pri dne v európskej morskej lokalite Land’s End and Cape Bank (špecifikovaná oblasť) a súvisiaca mapa

Príloha II: Autonómny predpis o zákaze používania vlečeného rybárskeho výstroja na lov pri dne v európskej morskej lokalite Start Point to Plymouth Sound and Eddystone (špecifikovaná oblasť) a súvisiaca mapa

Príloha III: Autonómny predpis o zákaze používania vlečeného rybárskeho výstroja na lov pri dne v európskej morskej lokalite Haisborough, Hammond and Winterton (špecifikované oblasti) a súvisiace mapy

Príloha IV: Posúdenie vplyvu autonómneho predpisu o zákaze používania vlečeného rybárskeho výstroja na lov pri dne v európskej morskej lokalite Land’s End and Cape Bank (špecifikovaná oblasť)

Príloha V: Posúdenie vplyvu autonómneho predpisu o zákaze používania vlečeného rybárskeho výstroja na lov pri dne v európskej morskej lokalite Start Point to Plymouth Sound and Eddystone (špecifikované oblasti)

Príloha VI: Posúdenie vplyvu autonómneho predpisu o zákaze používania vlečeného rybárskeho výstroja na lov pri dne v európskej morskej lokalite Haisborough, Hammond and Winterton (špecifikované oblasti)

1. ÚVOD

Zámerom vlády Spojeného kráľovstva je prijať opatrenia, ktorými sa v špecifikovaných oblastiach zakazuje rybolov pomocou vlečených sietí na lov pri dne s cieľom chrániť charakteristické prvky (skalné útesy) v niektorých morských lokalitách Spojeného kráľovstva v rámci sústavy Natura 2000, ktoré sú označené v prílohe I. S cieľom uplatňovať tieto opatrenia na všetky plavidlá vrátane rybárskych plavidiel ďalších členských štátov EÚ postupuje Spojené kráľovstvo podľa ustanovení článku 9 nariadenia EÚ č. 2371/2002. Opatrenia, ktoré Spojené kráľovstvo plánuje prijať, ako aj príslušné členské štáty nimi dotknuté, sa uvádzajú ďalej v texte:

— Autonómny predpis o zákaze používania vlečeného rybárskeho výstroja na lov pri dne v európskej morskej lokalite Land’s End and Cape Bank (špecifikovaná oblasť) – Francúzsko a Belgicko (príloha I)

— Autonómny predpis o zákaze používania vlečeného rybárskeho výstroja na lov pri dne v európskej morskej lokalite Start Point to Plymouth Sound and Eddystone (špecifikovaná oblasť) – Francúzsko a Belgicko (príloha II)

— Autonómny predpis o zákaze používania vlečeného rybárskeho výstroja na lov pri dne v európskej morskej lokalite Haisborough, Hammond and Winterton (špecifikovaná oblasti) – Belgicko (príloha III)

2. PRÁVNY RÁMEC EÚ

2.1. Článok 9 nariadenia č. 2371/2002 (základné nariadenie o spoločnej rybárskej politike)

V článku 9 nariadenia č. 2371/2002 sa členským štátom umožňuje prijať nediskriminačné opatrenia na minimalizovanie účinkov rybolovu na zachovanie morských ekosystémov do 12 námorných míľ od ich základných línií za predpokladu, že Spoločenstvo neprijalo opatrenia týkajúce sa ochrany a hospodárenia konkrétne pre túto oblasť.

Opatrenia členských štátov musia byť v súlade s cieľmi uvedenými v článku 2 a nesmú byť menej prísne ako existujúce právne predpisy Spoločenstva.

Ak by opatrenia členských štátov mohli ovplyvniť plavidlá iného členského štátu, takéto opatrenia sa prijmú len po konzultáciách návrhu opatrení a dôvodovej správy s Komisiou, daným členským štátom a príslušnými regionálnymi poradnými radami.

Cieľom navrhovaných opatrení Spojeného kráľovstva je minimalizovanie účinkov rybolovu na zachovanie morských ekosystémov prostredníctvom ochrany útesových útvarov označených v prílohe I smernice Rady 92/43/EHS pred poškodením v dôsledku používania vlečeného rybárskeho výstroja na lov pri dne.

Spoločenstvo okrem toho neprijalo opatrenia, ktorými by sa osobitne riešila ochrana morských ekosystémov v týchto morských lokalitách Natura 2000.

2.2. Prístup do výsostných vôd Spojeného kráľovstva

V prílohe I k nariadeniu č. 2371/2002 sa stanovujú prístupové práva do anglických výsostných vôd (6 až 12 námorných míľ od základných línií z roku 1983) pre plavidlá z iných členských štátov.

Francúzske a belgické plavidlá majú prístup k lovu rýb žijúcich pri morskom dne v oblastiach, do ktorých patrí aj lokalita s európskym významom Land’s End and Cape Bank a lokalita s európskym významom (1) Start Point to Plymouth Sound and Eddystone. Belgické plavidlá majú okrem toho prístup k lovu rýb žijúcich pri morskom dne aj v oblasti, do ktorej patrí lokalita s európskym významom Haisborough, Hammond and Winterton.

3. ANGLICKÝ PRÁVNY RÁMEC

3.1. Zákon o morskom a pobrežnom prístupe z roku 2009 (Marine and Coastal Access Act 2009 – MaCCA)

V paragrafoch 129 až 133 zákona MaCCA sa Organizácii pre riadenie mora (Marine Management Organisation, MMO) poskytuje v Anglicku právomoc prijímať autonómne predpisy na prehĺbenie cieľov ochrany stanovených pre zóny morskej ochrany (marine conservation zones, MCZ) do 12 námorných míľ od základných línií Spojeného kráľovstva.

3.2. Nariadenia o ochrane biotopov a druhov z roku 2010 (nariadenia o biotopoch)

V časti 38 nariadení o biotopoch sa právomoc organizácie MMO prijímať autonómne predpisy podľa zákona MaCCA rozširuje tak, že MMO môže prijímať autonómne právne predpisy na ochranu európskych morských lokalít (morské lokality Natura 2000) v Anglicku.

4. PREPRACOVANÁ KONCEPCIA RIADENIA KOMERČNÉHO LOVU V EURÓPSKYCH MORSKÝCH LOKALITÁCH (LOKALITY NATURA 2000)

Dňa 14. augusta 2012 oznámilo ministerstvo pre životné prostredie, potraviny a otázky vidieka (Department for Environment, Food and Rural Affairs, Defra) prepracovanú koncepciu riadenia komerčného lovu v európskych morských lokalitách (2) (morské lokality Natura 2000) v anglických vodách. Prepracovaná koncepcia bola vypracovaná a realizuje sa v úzkej spolupráci s realizačnou skupinou pre rybolov v európskych morských lokalitách (Fisheries in European Marine Site Implementation Group), ktorá pozostáva zo zástupcov odvetvia rybolovu, environmentálnych MVO a odborných poradcov pre oblasť rybolovu a otázky mora.

Na základe tejto prepracovanej koncepcie sa uskutočnilo posúdenie všeobecného rizika vzájomného pôsobenia všetkých komerčných rybolovných činností a všetkých označených útvarov v morských lokalitách Natura 2000 v anglických vodách. Výsledky tohto posúdenia sa zhrnuli a uvádzajú sa v matici (3). V tejto matici sa vzájomné pôsobenie činnosti a charakteristického prvku kategorizuje červenou, žltou, zelenou a modrou farbou. Červenou farbou je označené veľké riziko poškodenia útvaru. Ak sa má zabrániť riziku poškodenia útvaru a zabezpečiť súlad s článkom 6 smernice Rady 92/43/EHS („smernica o biotopoch“), musia regulačné orgány Spojeného kráľovstva do konca roka 2013 prostredníctvom zodpovedajúceho riadenia zakázať činnosti, pri ktorých dochádza k takémuto vzájomnému pôsobeniu. Výstupy matice boli podrobené nezávislému preskúmaniu Centrom pre životné prostredie, rybárstvo a akvakultúru (Centre for Environment, Fisheries, and Aquaculture Science, Cefas) (4).

Navrhované opatrenia uvedené v tomto oznámení slúžia na riešenie vzájomných pôsobení s veľkým rizikom (označené červenou farbou). V prípade vzájomných pôsobení označených žltou farbou je riziko menej pravdepodobné a potreba regulovania činností na účely ochrany útvarov sa posudzuje na úrovni jednotlivých lokalít. Posúdenia sa uskutočnia v období 2014 až 2016 a v prípade, že budú nutné riadiace opatrenia, prijmú sa do konca roka 2016. Pri posudzovaní vzájomných pôsobení označených žltou farbou sa musí zohľadniť kombinovaný účinok takých vzájomných pôsobení, v prípade ktorých je vysoko nepravdepodobné, že by samy o sebe ohrozili cieľ ochrany daného útvaru (v matici sú označené zelenou farbou). Modrou farbou sú označené prípady, keď neexistuje žiadne vzájomné pôsobenie, a preto nie je nutné ďalšie posudzovanie.

5. NAVRHOVANÉ OPATRENIA

Navrhovanými opatreniami sa zakazuje používanie vlečeného rybárskeho výstroja na lov pri dne v niektorých špecifikovaných oblastiach (prílohy I až III). Vlečený rybársky výstroj na lov pri dne zahŕňa akýkoľvek rybársky výstroj, ktorý je ťahaný alebo tlačený pod vodou a dotýka sa morského dna. Patria sem vlečné siete s vodiacimi štítmi na lov pri dne, vlečné siete s rozperným rahnom na lov pri dne a vlečené a sacie dredže.

Rozhodnutie pristúpiť k ochrane útesových útvarov pred používaním vlečeného rybárskeho výstroja na lov pri dne sa prijalo preto, že ich vzájomné pôsobenie predstavuje vysoké riziko poškodenia daných útvarov. V prípade ďalších typov vzájomného pôsobenia v týchto morských lokalitách Natura 2000 (napríklad medzi vlečeným výstrojom na lov pri dne a piesčinami) sa posúdenie vplyvu vykoná pre každú jednotlivú oblasť (ako je opísané vyššie) a primerané riadiace opatrenia sa prijmú do konca roka 2016.

Pre každé navrhované opatrenie je pripravené posúdenie vplyvu na účely určenia všetkých hospodárskych vplyvov (prílohy IV až VI).

6. PRESADZOVANIE OPATRENÍ

Organizácia MMO bude pri riadení európskych morských lokalít uplatňovať prístup presadzovania predpisov, ktorý vychádza z analýzy rizík a je podložený informáciami.

V prípade, že z informácií vyplýva, že riadiace opatrenie sa nedodržiava alebo že hrozí jeho nedodržiavanie, organizácia MMO pripraví stratégiu presadzovania zameranú na konkrétne potreby predmetnej chránenej morskej oblasti a prípadne využije zodpovedajúce zdroje. Môže ísť o prítomnosť námorníctva, letecký dohľad alebo spoločné operácie s inými agentúrami (napríklad orgány IFCA, pohraničné jednotky Spojeného kráľovstva, EA alebo iné regulačné orgány členského štátu). Organizácia MMO bude koordinovať všetky spoločné operácie. O frekvencii a intenzite presadzovania predpisov sa rozhodne podľa rizika a na základe dostupných informácií. K monitorovacím opatrením môže patriť aj povinné hlásenie polohy plavidiel.

Ďalšie informácie k procesu presadzovania predpisov na základe analýzy rizík, ktorý uplatňouje organizácia MMO, sa nachádzajú na stránke: http://www.marinemanagement.org.uk/about/documents/risk-based-enforcement.pdf.

Hlavné zásady, ktorými sa organizácia MMO bude riadiť pri regulovaní chránených morských oblastí, sú stanovené v zákone o legislatívnej a regulačnej reforme z roku 2006 (Legislative and Regulatory Reform Act) a v Kódexe dodržiavania predpisov pre regulačné orgány (Regulators' Compliance Code). Tieto zásady sa zameriavajú na to, aby organizácia MMO všetky svoje činnosti presadzovania predpisov vykonávala primerane, zodpovedne, jednotne, transparentne a cielene. Ďalšie informácie sa nachádzajú v stratégii organizácie MMO v oblasti dodržiavania a presadzovania predpisov: http://www.marinemanagement.org.uk/about/documents/compliance_enforcement.pdf.

7. KONZULTÁCIE S PRÍSLUŠNÝMI ČLENSKÝMI ŠTÁTMI, REGIONÁLNYMI PORADNÝMI RADAMI A EURÓPSKOU KOMISIOU

Členskými štátmi, ktorých sa navrhované opatrenia týkajú, sú Francúzsko a Belgicko. Príslušnými regionálnymi poradnými radami sú Regionálna poradná rada pre Severné more (pre lokalitu s európskym významom Haisborough, Hammond a Winterton) a Regionálna poradná rada pre severozápadné vody (pre lokalitu s európskym významom Land’s End a Cape Bank a pre lokalitu s európskym významom Start Point to Plymouth Sound and Eddystone).

Boli oslovené orgány pre rybolov vo Francúzsku a Belgicku, aby sa zúčastnili diskusie o návrhoch Spojeného kráľovstva počas neformálnych konzultácií. S orgánmi pre rybolov, príslušnými zástupcami rybárskeho odvetvia z Francúzska a Belgicka, ako aj príslušnými regionálnymi poradnými radami sa uskutočnili v čase od 10. septembra do 22. októbra 2013 konzultácie v rámci formálnych konzultácií o týchto opatreniach.

7.1 Termíny konzultácií

Neformálne predkonzultačné stretnutia k navrhovaným opatreniam sa uskutočnili od 9. júna do 15. augusta 2013. Verejné konzultácie k týmto opatreniam v zmysle požiadaviek právnych predpisov Spojeného kráľovstva sa uskutočnili v čase od 10. septembra do 22. októbra 2013. Formálne oznámenie v zmysle požiadaviek článku 9 nariadenia 2371/2002 sa predloží do 18. novembra 2013.

Organizácia pre riadenie mora (MMO) dňa 7. júna 2013 písomne požiadala orgány pre rybolov vo Francúzsku (Direction des pêches maritimes et de l'aquaculture a Agence des aires marine protégées) a v Belgicku (Dienst Zeevisserij) o možnosť prediskutovať návrhy s orgánmi a zástupcami rybárskeho odvetvia.

Stretnutie medzi organizáciou MMO, Dienst Zeevisserij (belgický orgán pre rybolov), Redescentrale (belgická organizácia výrobcov v oblasti rybolovu) a inými belgickými zástupcami odvetvia rybolovu bolo naplánované na 12. júla 2013.

Vo svojej odpovedi z dňa 9. júla 2013 francúzske orgány navrhli MMO stretnutie v septembri. Stretnutie medzi MMO, direction des pêches maritimes et de l'aquaculture (francúzske orgány pre rybolov), the Comité National des Pêches Maritimes et des élevages marins (CNPMEM: francúzski vnútroštátni zástupcovia odvetvia rybolovu) a niekoľkými francúzskymi regionálnymi zástupcami bolo naplánované na 27. septembra 2013.

Dňa 10. septembra 2013 organizácia MMO písomne požiadala dve regionálne poradné rady o predloženie pripomienok k k verejným konzultáciám. Z telefonických rozhovorov so sekretariátom týchto regionálnych poradných rád vyplynulo, že nepredložia konsolidovanú reakciu na verejné konzultácie. O konzultácii však budú podrobne informovať svojich členov, aby im dali možnosť zaujať stanovisko individuálne.

7.2 Reakcie na verejnú konzultáciu a odpovede MMO

Ani francúzske, ani belgické orgány, a ani príslušné regionálne poradné rady sa k verejnej konzultácii nevyjadrili. Na verejnú konzultáciu k plavidlám iných členských štátov zareagovali organizácie Redescentrale a CNPMEM.

7.3. Korešpondencia medzi Spojeným kráľovstvom a Európskou komisiou

Dňa 20. júna zaslalo Ministerstvo Defra Európskej komisii aktualizované znenie opatrení navrhovaných organizáciou MMO spolu s mapu charakteristických prvkov uvedených v prílohe 1, ktoré je potrebné chrániť. Da 18. septembra 2013 sa konalo stretnutie medzi ministerstvom Defra, organizáciou MMO a Európskou komisiou na účely ďalšej diskusie o návrhoch MMO.

PRÍLOHA I

ORGANIZÁCIA PRE RIADENIE MORA

ZÁKON O MORSKOM A POBREŽNOM PRÍSTUPE Z ROKU 2009 (2009 c.23)

AUTONÓMNY PREDPIS O ZÁKAZE POUŽÍVANIA VLEČENÉHO RYBÁRSKEHO VÝSTROJA NA LOV PRI DNE V EURÓPSKEJ MORSKEJ LOKALITE LAND’S END AND CAPE BANK (ŠPECIFIKOVANÁ OBLASŤ)

Organizácia pre riadenie mora (5), v rámci výkonu právomocí, ktoré jej boli udelené nariadením č. 38 v nariadeniach o ochrane biotopov a druhov z roku 2010 (6) a paragrafom 129 zákona o morskom a pobrežnom prístupe z roku 2009 (7), a po vykonaní nasledujúcich činností:

— uložení kópií návrhu autonómneho predpisu na vhodné miesto na účely kontroly podľa paragrafu 130 ods. 3 daného zákona,

— poskytnutí kópie návrhu autonómneho predpisu všetkým osobám na požiadanie podľa paragrafu 130 ods. 4 daného zákona,

— zverejnení oznámenia o svojom návrhu, aby autonómny predpis zodpovedal ustanoveniam paragrafov 130 ods. 6 a 130 ods. 7 daného zákona,

— uskutočnení konzultácií s Európskou komisiou, vládou Belgického kráľovstva, vládou Francúzskej republiky a Regionálnou poradnou radou pre severozápadné vody a následnom získaní potvrdenia návrhu autonómneho predpisu od Komisie v súlade s článkami 8 ods. 3, 9 ods. 1 a 9 ods. 2 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (8),

vydáva nasledujúci autonómny predpis.

Výklad

1. V tomto autonómnom predpise „špecifikovaná oblasť“ znamená Cape Bank v zmysle definície v pláne.

Zákaz

2. V špecifikovanej oblasti nesmie nikto používať žiaden vlečený rybársky výstroj na lov pri dne.

Výnimka na vedecké, populačné alebo chovné účely

3. Tento autonómny predpis sa nevzťahuje na osoby vykonávajúce činnosť, ktorá by sa inak považovala za trestný čin vyplývajúci z tohto autonómneho predpisu, ak túto činnosť vykonávajú v súlade s písomným povolením vydaným Organizáciou pre riadenie mora, na základe ktorého sa táto činnosť povoľuje na vedecké, populačné a chovné účely.

Citácia

4. Tento autonómny predpis môže byť citovaný ako autonómny predpis o zákaze používania vlečeného rybárskeho výstroja na lov v európskej morskej oblasti Land’s End and Cape Bank (špecifikované oblasti).

Potvrdené pečiatkou Organizácie pre riadenie mora

dňa [ ]. [ ]. 2013

LS

Pečiatka Organizácie pre riadenie mora bola pripojená k tomuto autonómnemu predpisu za prítomnosti:

[meno]

výkonný riaditeľ Organizácie pre riadenie mora

Minister životného prostredia, potravín a záležitostí vidieka, v rámci výkonu právomocí, ktoré mu boli udelené paragrafom 130 ods. 8 zákona o morskom a pobrežnom prístupe z roku 2009, potvrdzuje autonómny predpis o zákaze používania vlečeného rybárskeho výstroja na lov pri dne v európskej morskej oblasti Land’s End and Cape Bank (špecifikované oblasti) vydaný Organizáciou pre riadenie mora dňa [ ]. [ ] 2013 a určuje, že tento autonómny predpis nadobúda účinnosť dňa [ ]. [ ]. 2013.

[meno]

[funkcia]

Vysoký štátny úradník za ministra životného prostredia, potravín a záležitostí vidieka a v jeho mene

Dátum:

PLÁN

Vymedzenie oblasti Cape Bank

Súradnice použité v tomto pláne vychádzajú zo systému WGS 84 datum, v ktorom WGS 84 znamená World Geodetic System (Svetový geodetický systém), revízia z roku 1984.

„Cape Bank“ znamená oblasť vymedzenú týmito súradnicami:

Bod A (50 stupňov 19,969 minúty severne, 5 stupňov 43,216 minúty západne) po

Bod B (50 stupňov 16,913 minúty severne, 5 stupňov 48,820 minúty západne) po

Bod C (50 stupňov 8,500 minúty severne, 5 stupňov 47,338 minúty západne) po

Bod D (50 stupňov 4,747 minúty severne, 5 stupňov 48,929 minúty západne) po

Bod E (50 stupňov 11,468 minúty severne, 5 stupňov 57,977 minúty západne) po

Bod F (50 stupňov 19,129 minúty severne, 5 stupňov 52,099 minúty západne) po

Bod G (50 stupňov 21,159 minúty severne, 5 stupňov 44,468 minúty západne)

a potom od bodu G po bod A.

Vysvetlivka

(Táto vysvetlivka nie je súčasťou autonómneho predpisu)

Organizácia pre riadenie mora vydala tento autonómny predpis s cieľom zabezpečiť riadenie rybolovných činností tak, aby sa dosiahol súlad s požiadavkami článku 6 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín.

Týmto autonómnym predpisom sa chránia spoločenstvá pri z vody vystupujúcom príbrežnom útese pomocou zákazu používania vlečeného rybárskeho výstroja na lov pri dne v špecifikovaných oblastiach Land’s End and Cape Bank.

Špecifikované oblasti sa vymedzujú v odseku 1 tohto autonómneho predpisu a v jeho pláne.

Špecifikované oblasti sa (iba na ilustračné účely) sú vymedzené v mapách ďalej v texte.

Marine Management Organisation

Lokalita s európskym významom (SCI)

Land′s End and Cape Bank

zóna 6 námorných míľ

zóna 8 námorných míľ

oblasť riadenia MMO

vystupujúci útes Cape Bank

SCI Land′s End and Cape Bank

oblasť riadenia CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

PRÍLOHA II

ORGANIZÁCIA PRE RIADENIE MORA

ZÁKON O MORSKOM A POBREŽNOM PRÍSTUPE Z ROKU 2009 (2009 c.23)

AUTONÓMNY PREDPIS O ZÁKAZE POUŽÍVANIA VLEČENÉHO RYBÁRSKEHO VÝSTROJA NA LOV PRI DNE V EURÓPSKEJ MORSKEJ OBLASTI START POINT TO PLYMOUTH SOUND AND EDDYSTONE (ŠPECIFIKOVANĚ OBLASTI)

Organizácia pre riadenie mora (9), v rámci výkonu právomocí, ktoré jej boli udelené nariadením č. 38 v nariadeniach o ochrane biotopov a druhov z roku 2010 (10) a paragrafom 129 zákona o morskom a pobrežnom prístupe z roku 2009 (11), a po vykonaní nasledujúcich činností:

— uložení kópií návrhu autonómneho predpisu na vhodné miesto na účely kontroly podľa paragrafu 130 ods. 3 daného zákona,

— poskytnutí kópie návrhu autonómneho predpisu všetkým osobám na požiadanie podľa paragrafu 130 ods. 4 daného zákona,

— zverejnení oznámenia o svojom návrhu, aby autonómny predpis zodpovedal ustanoveniam paragrafov 130 ods. 6 a 130 ods. 7 daného zákona,

— uskutočnení konzultácií s Európskou komisiou, vládou Belgického kráľovstva, vládou Francúzskej republiky a Regionálnou poradnou radou pre severozápadné vody a následnom získaní potvrdenia návrhu autonómneho predpisu od Komisie v súlade s článkami 8 ods. 3, 9 ods. 1 a 9 ods. 2 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (12),

vydáva nasledujúci autonómny predpis.

Výklad

1. V tomto autonómnom predpise: a) „základné línie z roku 1983“ znamenajú základné línie na meranie šírky pobrežných vôd Spojeného kráľovstva v podobe, ako boli stanovené 25. januára 1983 v súlade s výnosom o výsostných vodách z roku 1964 (Territorial Waters Order in Council 1964) (13), b) „špecifikované oblasti“ znamenajú Hatt Rock a Brentons tak, ako sú vymedzené v pláne.

Zákaz

2. V špecifikovaných oblastiach nesmie nikto používať žiaden vlečený rybársky výstroj na lov pri dne.

Výnimka na vedecké, populačné alebo chovné účely

3. Tento autonómny predpis sa nevzťahuje na osoby vykonávajúce činnosť, ktorá by sa inak považovala za trestný čin vyplývajúci z tohto autonómneho predpisu, ak túto činnosť vykonávajú v súlade s písomným povolením vydaným Organizáciou pre riadenie mora, na základe ktorého sa táto činnosť povoľuje na vedecké, populačné a chovné účely.

Citácia

4. Tento autonómny predpis môže byť citovaný ako autonómny predpis o zákaze používania vlečeného rybárskeho výstroja na lov v európskej morskej oblasti Start Point to Plymouth Sound and Eddystone (špecifikované oblasti).

Potvrdené pečiatkou Organizácie pre riadenie mora

dňa [ ]. [ ]. 2013

LS

Pečiatka Organizácie pre riadenie mora bola pripojená k tomuto autonómnemu predpisu za prítomnosti:

[meno]

výkonný riaditeľ Organizácie pre riadenie mora

Minister životného prostredia, potravín a záležitostí vidieka, v rámci výkonu právomocí, ktoré mu boli udelené paragrafom 130 ods. 8 zákona o morskom a pobrežnom prístupe z roku 2009, potvrdzuje autonómny predpis o zákaze používania vlečeného rybárskeho výstroja na lov pri dne v európskej morskej oblasti Start Point to Plymouth Sound and Eddystone (špecifikované oblasti) vydaný Organizáciou pre riadenie mora dňa [ ]. [ ]. 2013 a určuje, že tento autonómny predpis nadobúda účinnosť dňa [ ]. [ ]. 2013.

[meno]

[funkcia]

Vysoký štátny úradník za ministra životného prostredia, potravín a záležitostí vidieka a v jeho mene

Dátum:

PLÁN

Vymedzenie oblasti Hatt Rock a Brentons

Súradnice použité v tomto pláne vychádzajú zo systému WGS 84 datum, v ktorom WGS 84 znamená World Geodetic System (Svetový geodetický systém), revízia z roku 1984.

„Hatt Rock“ znamená oblasť vymedzenú týmito súradnicami:

Bod A (50 stupňov 10,320 minúty severne, 4 stupne 28,388 minúty západne) po

Bod B (50 stupňov 10,170 minúty severne, 4 stupne 29,413 minúty západne) po

Bod C (50 stupňov 10,568 minúty severne, 4 stupne 29,755 minúty západne) po

Bod D (50 stupňov 10,832 minúty severne, 4 stupne 29,227 minúty západne) po

Bod E (50 stupňov 10,782 minúty severne, 4 stupne 28,543 minúty západne)

a potom od bodu E po bod A.

„Brentons“ znamená oblasť vymedzenú týmito súradnicami:

Bod A (50 stupňov 10,714 minúty severne, 4 stupne 25,325 minúty západne) po

Bod B (50 stupňov 10,651 minúty severne, 4 stupne 25,599 minúty západne) po

Bod C (50 stupňov 10,632 minúty severne, 4 stupne 25,870 minúty západne) po

Bod D (50 stupňov 12,167 minúty severne, 4 stupne 26,709 minúty západne) po

Bod E (50 stupňov 12,330 minúty severne, 4 stupne 26,505 minúty západne) po

Bod F (50 stupňov 12,398 minúty severne, 4 stupne 26,1972 minúty západne) po

Bod G (50 stupňov 12,750 minúty severne, 4 stupne 25,251 minúty západne) po

Bod H (50 stupňov 12,956 minúty severne, 4 stupne 24,723 minúty západne)

a potom od bodu H po bod A pozdĺž línie šesť námorných míľ smerom na more v rámci základných línií z roku 1983.

Vysvetlivka

(Táto vysvetlivka nie je súčasťou autonómneho predpisu)

Organizácia pre riadenie mora vydala tento autonómny predpis s cieľom zabezpečiť riadenie rybolovných činností tak, aby sa dosiahol súlad s požiadavkami článku 6 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín.

Týmto autonómnym predpisom sa chránia skalné útesy pomocou zákazu používania vlečeného rybárskeho výstroja na lov pri dne v určených oblastiach európskej morskej oblasti Start Point to Plymouth Sound and Eddystone.

Špecifikované oblasti sa vymedzujú v odseku 1 tohto autonómneho predpisu a v jeho pláne.

Špecifikované oblasti sa (iba na ilustračné účely) sú vymedzené v mapách ďalej v texte.

Marine Management Organisation

Lokalita s európskym významom (SCI)

Start Point to Plymouth Sound and Eddystone (Eddystone)

zóna 6 námorných míľ (1963) (UKHO)

charakteristické prvky (útesy)

SCI Start Point (…) and Eddystone

Oblasti riadenia

CIFCA

MMO

© British Crown, NERC and SeaZone Solutions Ltd. All rights reserved. [SZ042010.001]. Contains UKHO Law of the Sea data © Crown copyright and database right. Reproduced with permission of the Joint Nature Conservation Commission. © Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee Not to be used for navigation.

PRÍLOHA III

ORGANIZÁCIA PRE RIADENIE MORA

ZÁKON O MORSKOM A POBREŽNOM PRÍSTUPE Z ROKU 2009 (2009 c.23)

AUTONÓMNY PREDPIS O ZÁKAZE POUŽÍVANIA VLEČENÉHO RYBÁRSKEHO VÝSTROJA NA LOV PRI DNE V EURÓPSKEJ MORSKEJ OBLASTI HAISBOROUGH, HAMMOND AND WINTERTON (ŠPECIFIKOVANÉ OBLASTI)

Organizácia pre riadenie mora (14), v rámci výkonu právomocí, ktoré jej boli udelené nariadením č. 38 v nariadeniach o ochrane biotopov a druhov z roku 2010 (15) a paragrafom 129 zákona o morskom a pobrežnom prístupe z roku 2009 (16), a po vykonaní nasledujúcich činností:

— uložení kópií návrhu autonómneho predpisu na vhodné miesto na účely kontroly podľa paragrafu 130 ods. 3 daného zákona,

— poskytnutí kópie návrhu autonómneho predpisu všetkým osobám na požiadanie podľa paragrafu 130 ods. 4 daného zákona,

— zverejnení oznámenia o svojom návrhu, aby autonómny predpis zodpovedal ustanoveniam paragrafov 130 ods. 6 a 130 ods. 7 daného zákona,

— uskutočnení konzultácií s Európskou komisiou, vládou Belgického kráľovstva a Regionálnou poradnou radou pre Severné more a následnom získaní potvrdenia návrhu autonómneho predpisu od Komisie v súlade s článkami 8 ods. 3, 9 ods. 1 a 9 ods. 2 nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (17),

vydáva nasledujúci autonómny predpis.

Výklad

1. V tomto autonómnom predpise „špecifikované oblasti“ znamenajú oblasť 1 a oblasť 2 tak, ako sú vymedzené v pláne.

Zákaz

2. V špecifikovaných oblastiach nesmie nikto používať žiaden vlečený rybársky výstroj na lov pri dne.

Výnimka na vedecké, populačné alebo chovné účely

3. Tento autonómny predpis sa nevzťahuje na osoby vykonávajúce činnosť, ktorá by sa inak považovala za trestný čin vyplývajúci z tohto autonómneho predpisu, ak túto činnosť vykonávajú v súlade s písomným povolením vydaným Organizáciou pre riadenie mora, na základe ktorého sa táto činnosť povoľuje na vedecké, populačné a chovné účely.

Citácia

4. Tento autonómny predpis môže byť citovaný ako autonómny predpis o zákaze používania vlečeného rybárskeho výstroja na lov pri dne v európskej morskej lokalite Haisborough, Hammond and Winterton (špecifikované oblasti).

Potvrdené pečiatkou Organizácie pre riadenie mora

dňa [ ]. [ ]. 2013

LS

Pečiatka Organizácie pre riadenie mora bola pripojená k tomuto autonómnemu predpisu za prítomnosti:

[meno]

výkonný riaditeľ Organizácie pre riadenie mora

Minister životného prostredia, potravín a záležitostí vidieka, v rámci výkonu právomocí, ktoré mu boli udelené paragrafom 130 ods. 8 zákona o morskom a pobrežnom prístupe z roku 2009, potvrdzuje autonómny predpis o zákaze používania vlečeného rybárskeho výstroja na lov pri dne v európskej morskej oblasti Haisborough, Hammond and Winterton (špecifikované oblasti) vydaný Organizáciou pre riadenie mora dňa [ ]. [ ] 2013 a určuje, že tento autonómny predpis nadobúda účinnosť dňa [ ]. [ ]. 2013.

[meno]

[funkcia]

Vysoký štátny úradník za ministra životného prostredia, potravín a záležitostí vidieka a v jeho mene

Dátum:

PLÁN

Vymedzenie oblasti 1 a oblasti 2

Súradnice použité v tomto pláne vychádzajú zo systému WGS 84 datum, v ktorom WGS 84 znamená World Geodetic System (Svetový geodetický systém), revízie z roku 1984 a 2004.

„Oblasť 1“ znamená oblasť vymedzenú týmito súradnicami:

Bod A (52 stupňov 47,792 minúty severne, 1 stupeň 58,661 minúty východne) po

Bod B (52 stupňov 47,919 minúty severne, 1 stupeň 58,179 minúty východne) po

Bod C (52 stupňov 48,229 minúty severne, 1 stupeň 58,065 minúty východne) po

Bod D (52 stupňov 48,267 minúty severne, 1 stupeň 58,114 minúty východne) po

Bod E (52 stupňov 48,442 minúty severne, 1 stupeň 57,900 minúty východne) po

Bod F (52 stupňov 48,705 minúty severne, 1 stupeň 57,942 minúty východne) po

Bod G (52 stupňov 48,876 minúty severne, 1 stupeň 58,277 minúty východne) po

Bod H (52 stupňov 48,814 minúty severne, 1 stupeň 58,920 minúty východne) po

Bod I (52 stupňov 48,615 minúty severne, 1 stupeň 59,207 minúty východne) po

Bod J (52 stupňov 48,465 minúty severne, 1 stupeň 59,173 minúty východne) po

Bod K (52 stupňov 48,397 minúty severne, 1 stupeň 59,328 minúty východne) po

Bod L (52 stupňov 48,123 minúty severne, 1 stupeň 59,400 minúty východne) po

Bod M (52 stupňov 47,926 minúty severne, 1 stupeň 59,179 minúty východne)

a potom od bodu M po bod A.

„Oblasť 2“ znamená oblasť vymedzenú týmito súradnicami:

Bod A (52 stupňov 50,804 minúty severne, 1 stupeň 48,365 minúty východne) po

Bod B (52 stupňov 50,617 minúty severne, 1 stupeň 48,178 minúty východne) po

Bod C (52 stupňov 50,698 minúty severne, 1 stupeň 47,043 minúty východne) po

Bod D (52 stupňov 51,027 minúty severne, 1 stupeň 46,490 minúty východne) po

Bod E (52 stupňov 51,133 minúty severne, 1 stupeň 46,633 minúty východne) po

Bod F (52 stupňov 51,013 minúty severne, 1 stupeň 48,138 minúty východne)

a potom od bodu F po bod A.

Vysvetlivka

(Táto vysvetlivka nie je súčasťou autonómneho predpisu)

Organizácia pre riadenie mora vydala tento autonómny predpis s cieľom zabezpečiť riadenie rybolovných činností tak, aby sa dosiahol súlad s požiadavkami článku 6 smernice Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín.

Týmto autonómnym predpisom sa pomocou zákazu používania vlečeného rybárskeho výstroja na lov pri dne v špecifikovaných oblastiach európskej morskej lokality Haisborough, Hammond and Winterton chránia útesy tvorené druhom Sabellaria spinulosa,.

Špecifikované oblasti sa vymedzujú v odseku 1 tohto autonómneho predpisu a v jeho pláne.

Špecifikované oblasti sa (iba na ilustračné účely) sú vymedzené v mapách ďalej v texte.

Marine Management Organisation

Lokalita s európskym významom (SCI)

Haisborough, Hammond and Winterton

= 3.726533 sq km

zóna 6 námorných míľ (1983)

zóna 12 námorných míľ (1983)

útesy Sabellaria

zóna výskytu útesov (videozáznam)

oblasti riadenia MMO

SCI Haisborought, Hammond + Winterton

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data © Crown copyright and database right. © Marine Management Organisation. © ICES (http://geo.ices.dk/) Not to be used for navigation.

PRÍLOHA IV

Názov: Posúdenie vplyvu autonómneho predpisu o zákaze používania vlečeného výstroja na lov pri dne v európskej morskej lokalite Land’s End and Cape Bank (špecifikované oblasti) Č. posúdenia vplyvu: MMO02 Hlavný orgán alebo agentúra: Organizácia pre riadenie mora Ďalšie orgány alebo agentúry: Defra, Natural England, Cornwall Inshore Fisheries and Conservation Authority Posúdenie vplyvu Dátum: 9.9.2013 Fáza: Development/Options Zdroj intervencie: Vnútroštátny Druh opatrenia: Sekundárne právne predpisy Kontakt v prípade otázok: Michael Coyle Michael.Coyle@marinemangement.org.uk 0300 123 1032 Zhrnutie: Intervencia a možnosti Stanovisko RPC: Stav stanoviska RPC Náklady na uprednostňovanú (alebo pravdepodobnejšiu) možnosť Celková čistá súčasná hodnota Čistá súčasná hodnota realizácie Ročné čisté náklady na realizáciu (ekvivalentné ročné čisté náklady na realizáciu v cenách z roku 2009) Podľa pravidla One-In, Two-Out? Opatrenie sa kvalifikuje ako Neuvádza sa Neuvádza sa Neuvádza sa Nie Neuvádza sa V čom je podstata daného problému? Prečo je potrebná intervencia štátu? Organizácia pre riadenie mora navrhuje tento autonómny predpis, pretože označené skalné útesové útvary uvedené v prílohe I je v tejto európskej morskej lokalite (European marine site, EMS) potrebné chrániť pred rybolovom pomocou vlečeného výstroja na lov pri dne. Tento autonómny predpis sa navrhuje v súlade s prepracovanou koncepciou, ktorú prijalo ministerstvo pre životné prostredie, potraviny a záležitosti vidieka (Department for Environment, Food and Rural Affairs, Defra) s cieľom zabezpečiť pri komerčných rybolovných činnostiach úplný súlad so smernicou Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (smernica o biotopoch) a smernicou Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (smernica o vtáctve). Intervencia je potrebná na účely nápravy zlyhania trhu v morskom prostredí zavedením vhodných regulačných opatrení (napríklad tohto autonómneho predpisu) na ochranu útvarov, aby sa znížil alebo príslušne zmiernil vplyv negatívnych externalít. Vykonávaním tohto autonómneho predpisu sa zabezpečí pokračujúce poskytovanie verejných statkov v morskom prostredí. Prepracovaná koncepcia riadenia komerčného rybolovu sa vykonáva postupne, na základe dôkazov a odstupňovania závažnosti rizika. Koncepcia je podložená schválenou maticou zobrazujúcou vplyv rybolovných činností na útvary označené v EMS. Každé vzájomné pôsobenie činnosti a charakteristického prvku je kategorizované červenou, žltou, zelenou alebo modrou farbou podľa potenciálnych rizík, ktoré konkrétne typy výstroja predstavujú pre daný charakteristický prvok. Červená kategória znamená, že existuje vysoké riziko poškodenia charakteristického prvku a mali by sa prioritne pripraviť riadiace opatrenia, ktoré sa musia zrealizovať do konca roka 2013. Ostatné vzájomné pôsobenia typov výstroja a charakteristických prvkov uvedené v matici sa posúdia do konca roka 2016 a do tohto dátumu sa v prípade potreby prijmú riadiace opatrenia. Vzájomné pôsobenie vlečeného výstroja na lov pri dne a charakteristických prvkov (skalné útesy) v SCI Land’s End and Cape Bank bolo označené červenou farbou, a preto z hľadiska riadenia predstavuje prioritu s cieľom odstrániť riziko poškodenia útvaru vlečeným výstrojom na lov pri dne. V tejto lokalite sa nenachádzajú žiadne ďalšie charakteristické prvky. Pomocou navrhovaného autonómneho predpisu sa zabezpečí riadenie vzájomného pôsobenia rybolovnej činnosti a charakteristického prvku v súlade s článkom 6 smernice o biotopoch. Vzájomným pôsobeniam ostatných rybárskych výstrojov a charakteristických prvkov útesov bola priradená nižšia priorita, preto sa budú riešiť neskôr. V prípade lokalít, ktoré sa nachádzajú v zóne 0 až 6 námorných míľ, Defra očakáva, že hlavným regulačným orgánom bude príslušný orgán IFCA (Inshore Fisheries and Conservation Authority). V prípade lokalít v zóne 6 až 12 námorných míľ je hlavným regulačným orgánom organizácia MMO, pričom opatrenia sa budú zavádzať nediskriminačne v súlade s článkom 9 nariadenia Rady č. 2371/2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu. Po diskusiách medzi organizáciou MMO a cornwallským orgánom IFCA sa dospelo k dohode, že uprednostňovanou možnosťou je autonómny predpis organizácie MMO pre časť s daným charakteristickým prvkom (útesy) v časti Cape Bank v zóne 0 až 12 námorných míľ.

Aké sú politické ciele a zamýšľané účinky? Zabrániť poškodeniu charakteristických prvkov (skalné útesy) v dôsledku vplyvu používania vlečeného rybárskeho výstroja na lov pri dne v oblasti Land’s End and Cape Bank v rámci SCI, ktorá sa nachádza v zóne 6 až 12 námorných míľ. Prehĺbiť ciele ochrany stanovené pre SCI Land’s End and Cape Bank. Zabezpečiť súlad so smernicou o biotopoch podľa prepracovanej koncepcie ministerstva Defra. Podporiť udržateľný rybolov a zároveň chrániť morské prostredie. Minimalizovať vplyv na rybolovnú činnosť vykonávanú pomocou vlečeného výstroja na lov pri dne tým, že sa tam, kde je to v rámci SCI možné, zachová prístup k rybolovným oblastiam. Znížiť negatívne externality a zabezpečiť pokračujúce poskytovanie verejných statkov. Aké politické možnosti sa zvažovali vrátane alternatívnych riešení k regulácii? Odôvodnite uprednostňovanú možnosť (podrobnosti v časti Dôkazová základňa) 1. Žiadne opatrenia. 2. Dobrovoľné opatrenia. 3. Autonómny predpis organizácie MMO o zákaze používania vlečeného výstroja na lov pri dne v rámci SCI („úplné uzavretie lokality“). 4. Autonómny predpis organizácie MMO o zákaze používania vlečeného výstroja na lov pri dne nad charakteristickým prvkom (skalné útesy) s príslušnou nárazníkovou zónou („riadenie zonáciou“). 5. Riadenie činnosti prostredníctvom sekundárneho aktu (Statutory Instrument), regulačného výnosu (Regulating Order) alebo zavedením licencie na rybolov. Uprednostňovanou možnosťou je možnosť 4, ktorou sa podporuje udržateľný rybolov, ochrana morského prostredia a zabezpečuje sa súlad so smernicou o biotopoch. Bude sa politika preskúmavať? Áno, bude. Uveďte dátum preskúmania, ak je určený: Neuvádza sa Presahuje realizácia minimálne požiadavky EÚ? Nie Týka sa to niektorej z týchto organizácií? Ak mikropodniky netvoria výnimku, uveďte dôvod v časti Dôkazová základňa. Mikro Áno/Nie < 20 Áno/Nie Malé Áno/Nie Stredné Áno/Nie Veľké Áno/Nie Aká je zmena ekvivalentu CO2 v emisiách skleníkových plynov? (Milióny ton ekvivalentu CO2) Obchodovateľné: Neobchodovateľné: Prečítal(-a) som si posúdenie vplyvu a potvrdzujem, že vzhľadom na dostupné dôkazy predstavuje opodstatnený odhad pravdepodobných nákladov, prínosov a vplyvu hlavných možností. Podpísané zodpovednou osobou VYBRAŤ SIGNATÁRA: Dátum:

Zhrnutie: Analýza a dôkazy Možnosť 1 Opis: ÚPLNÉ HOSPODÁRSKE POSÚDENIE Cenový základ za rok 2013 Základ súčasnej hodnoty za rok 2013 Časové obdobie v rokoch 10 10 Čistý prínos (súčasná hodnota) (v mil. GBP) Dolný odhad: Nepovinné Horný odhad: Nepovinné Najlepší odhad: NÁKLADY (v mil. GBP) Prechod celkom (pevná cena) Roky Ročný priemer (okrem prechodu) (pevná cena) Celkové náklady (súčasná hodnota) Dolný odhad Žiadne Nepovinné Nepovinné Horný odhad Žiadne Nepovinné Nepovinné Najlepší odhad Žiadne Nepovinné 0,20 milióna GBP Opis a rozsah kľúčových peňažne vyjadrených nákladov podľa „hlavných dotknutých skupín“ Odhadované ročné náklady na presadzovanie predpisov, ktoré bude musieť MMO znášať, sú v rozsahu od 22 475 GBP do 23 475 GBP. Najlepší odhad nákladov na presadzovanie predpisov sa odhaduje ako stred dolného a horného odhadu (22 975 GBP), t. j. súčasná hodnota nákladov za 10 rokov vo výške 0,2 milióna GBP. Jednorazové náklady sa nepredpokladajú. Odhadovaná ročná strata Spojeného kráľovstva na vylodeniach v rámci zakázanej oblasti vrátane nárazníkovej zóny je 11 788 GBP a výška príslušnej hrubej pridanej hodnoty je 4 126,09 GBP (1). Súčasná hodnota hrubej pridanej hodnoty za 10-ročný časový rámec posudzovania vplyvu je 0,04 milióna GBP. V prípade, že vďaka ľahkej dostupnosti alternatívnych rybolovných oblastí je v dôsledku intervencie nutný len minimálny presun plavidiel, sa do odhadov celkových nákladov nezapočítava strata hrubej pridanej hodnoty Náklady na rybolov sú teda pravdepodobne nadhodnotené, pretože v príslušných oblastiach sa uvádza strata 100 % hrubej pridanej hodnoty napriek tomu, že presun plavidiel sa neočakáva. Ďalšie kľúčové peňažne nevyjadrené náklady podľa „hlavných dotknutých skupín“ Francúzske a belgické plavidlá majú povolený prístup do časti SCI mimo zóny 6 námorných míľ. V bode 7.4 sa zdôrazňuje obmedzený charakter činnosti belgických a francúzskych plavidiel v tejto SCI. Táto skutočnosť bola potvrdená aj pri počiatočných konzultáciách so zástupcami belgického odvetvia rybolovu. Konzultácie s francúzskymi orgánmi sa uskutočnili v septembri. Počas formálnych konzultácií francúzski aj belgickí zástupcovia odvetvia rybolovu potvrdili, že v navrhovanej zakázanej oblasti Cape Bank sa uskutočňuje rybolovná činnosť. Organizácia MMO navrhuje spolupracovať s ďalšími orgánmi presadzovania práva (napríklad s pohraničnými jednotkami Spojeného kráľovstva a políciou) s cieľom plne využívať ich zdroje na dohľad a presadzovanie práva. Tieto náklady nemožno v súčasnosti peňažne vyjadriť, keďže dané orgány boli oslovené ad hoc a náklady sa môžu odlišovať. Tieto dodatočné náklady sa môžu v prípade potreby pridať neskôr. PRÍNOSY Prechod celkom (pevná cena) Roky Ročný priemer (okrem prechodu) (pevná cena) Celkový prínos (súčasná hodnota) Dolný odhad Nepovinné Nepovinné Nepovinné Horný odhad Nepovinné Nepovinné Nepovinné Najlepší odhad (1) Ďalšie podrobnosti o prístupe sú k dispozícii v prílohe H7 na posúdenie vplyvu zóny morskej ochrany: http://publications.naturalengland.org.uk/publication/1940011

Opis a rozsah kľúčových peňažne vyjadrených prínosov podľa „hlavných dotknutých skupín“ Na peňažné vyjadrenie prínosu odporúčaného uzavretia lokality nie sú k dispozícii žiadne číselné údaje. Dôležité potenciálne prínosy sú však opísané ďalej v texte. Ďalšie kľúčové peňažne nevyjadrené náklady podľa „hlavných dotknutých skupín“ Environmentálne prínosy zo zavedenia tohto autonómneho predpisu budú významné, pretože charakteristické prvky (skalné útesy) v danej oblasti sa ochránia pred vlečeným výstrojom na lov pri dne. Prispeje sa tým k splneniu časti cieľa ochrany „zachovanie“). Odporúčaný bude teda predstavovať celkový prínos pre biotop útesu. Podporí sa tým rekreačnejšie využívanie oblasti, napríklad potápačmi a rekreačnými rybármi, ktorí môžu prispievať k miestnemu hospodárstvu (pozri dôkazovú základňu). Kľúčové predpoklady/citlivé miesta/riziká Diskontná sadzba (%) 3,5 % Odhady priemerných nákladov na odvetvie rybolovu vychádzajú z hodnôt vylodení, odhadovaných organizáciou MMO pre SCI v rámci štatistického obdĺžnika 29E4 divízie ICES VIIe. Nie je známe, aký podiel celkovej hodnoty vylodení reálne pochádza priamo z navrhovanej zakázanej oblasti, ktorá predstavuje menej než 5,79 % štatistického obdĺžnika ICES (3 840 km2). Štatistické údaje uvedené v tomto posúdení vplyvu vychádzajú z nahlásenej činnosti v obdĺžnikoch ICES, ktoré pokrývajú vymedzené oblasti SCI. Nahlásená činnosť plavidiel Spojeného kráľovstva (množstvo a hodnota vylodení spolu s údajmi o použitom výstroji) pochádza z databázy Ifish organizácie MMO a obsahuje všetky záznamy lodných denníkov z rybárskych plavidiel registrovaných v Spojenom kráľovstve. Informácie o belgických a francúzskych plavidlách pochádzajú z výňatkov z údajov o vylodeniach nahlásených členskými štátmi pracovnej skupine Vedeckého, technického a hospodárskeho výboru rybárstvo (STECF) pre režimy týkajúce sa rybolovného úsilia. Podrobnejší opis metodiky použitej na výpočet nákladov sa uvádza v prílohách A a B. Nahlásená hrubá pridaná hodnota pre plavidlá Spojeného kráľovstva sa vypočítala vynásobením hodnoty vylodení percentom celkového príjmu, ktorý tvorí hrubú pridanú hodnotu príslušného typu výstroja/regiónu. Pri výpočtoch pre navrhované MCZ sa použil aj poskytnutý odhad hrubej pridanej hodnoty ako percenta celkového príjmu (35 % za vlečné siete na lov pri dne). Na podporu dôkazovej základne a predpokladov sa použili aj informácie získané počas predkonzultačných stretnutí od rybárov a ďalších zainteresovaných strán. Treba však zdôrazniť, že ide len o nepriame dôkazy. Sú to informácie od zaujatých respondentov, ktorí boli oslovení jednorazovo a na základe toho, že boli k dispozícii. V prípade uvedeného počtu respondentov ide o osoby, ktoré poskytli informácie z vlastnej iniciatívy, a nie o počet osôb, ktoré súhlasia či nesúhlasia s určitou výpoveďou. HOSPODÁRSKE POSÚDENIE (možnosť 1) Priamy vplyv na hospodárstvo (ročný ekvivalent) v mil. GBP: Podľa pravidla One-In, Two-Out? Opatrenie sa kvalifikuje ako Náklady: Prínosy: Čisté: Áno/Nie Príjem/Výdavky/Nulové čisté náklady

DÔKAZOVÁ ZÁKLADŇA

1. Úvod

1.2 SCI Land’s End and Cape Bank získala status SCI vzhľadom na výskyt spoločenstiev skalných útesov v lokalite. Spoločenstvá skalných útesov sú vyčnievajúce skaly osídlené rôznymi živočíšnymi a rastlinnými druhmi. Tieto spoločenstvá sa môžu vyskytovať od zóny vyhrievanej slnkom pri hladine, kde dominujú prevažne rastliny (napríklad morské a červené riasy), až po hlbšie vody, kde skalné útesy obývajú rôznorodé živočíchy (napríklad ostnatokožce, špongie, koraly, sasanky, machovky a kôrovce) ( 19 )

1.3 Skalné útesy v tejto lokalite patria k biologicky najrozmanitejším oblastiam v krajine a majú dôležitú úlohu pri zachovaní druhov, ktoré sa považujú za vzácne alebo sa nachádzajú na hranici svojho biogeografického rozšírenia.

1.4 Ministerstvo pre životné prostredie, potraviny a záležitosti vidieka (Defra) prijalo prepracovanú koncepciu riadenia rybolovu v EMS (pozri bod 2.1). V dôsledku toho musela organizácia MMO zaviesť opatrenia na ochranu charakteristických prvkov (skalné útesy) pred poškodením v dôsledku používania vlečeného rybárskeho výstroja na lov pri dne v časti Cape Bank v rámci SCI v zóne 0 až 12 námorných míľ, aby sa zabezpečil úplný súlad s článkom 6 smernice o biotopoch ( 20 )

1.5 Vlečený výstroj na lov pri dne znamená akýkoľvek rybársky výstroj, ktorý je ťahaný alebo tlačený pod vodou a dotýka sa morského dna. Patria sem vlečné siete na lov pri dne, vlečné siete s rozperným rahnom a dredže na lov mäkkýšov. Preto sú potrebné riadiace opatrenia, ktorými sa obmedzia tieto vzájomné pôsobenia činnosti a charakteristického prvku.

1.6 Toto posúdenie vplyvu bolo vypracované s cieľom určiť náklady a prínosy navrhovaného autonómneho predpisu organizácie MMO o zákaze používania vlečeného výstroja na lov pri dne s cieľom chrániť tieto charakteristické prvky. Uvádzajú sa v ňom aj dôvody, prečo je táto možnosť z hľadiska riadenia uprednostňovanou možnosťou. Návrh tohto posúdenia vplyvu bol predmetom verejnej konzultácie.

1.7 Údaje a dôkazy, z ktorých vychádza toto posúdenie vplyvu, sa získali od organizácií Natural England (NE), IFCA a MMO. Organizácia MMO okrem toho usporiadala v spolupráci s cornwallským orgánom IFCA 10. júna 2013 stretnutie v Looe a v spolupráci s devonským a severnským IFCA 11. júna 2013 stretnutie v Plymouthe, aby bolo možné položiť zúčastneným stranám priame otázky a vytvoriť si obraz o hospodárskom vplyve navrhovaných zakázaných oblastí (pozri obr. 1). Stretnutie s belgickými orgánmi a zástupcami odvetvia rybolovu sa uskutočnilo v Belgicku 12. júla 2013, stretnutie s francúzskymi orgánmi a zástupcami odvetvia rybolovu v Paríži 27. septembra 2013. Zástupcovia francúzskeho odvetvia rybolovu zdôraznili, že francúzske plavidlá používajú v navrhovanej zakázanej oblasti Cape Bank vlečné siete s vodiacimi štítmi. Okrem toho zdôraznili potrebu zohľadniť pri riadení technologický pokrok v oblasti výstroja. Informácie a vyjadrenia z rozhovorov s komerčnými rybármi sa zaznamenali a začlenili do tohto posúdenia vplyvu ako nepriamy dôkaz.

1.8 V rámci zákonného postupu prijímania autonómneho predpisu sa konali aj formálne konzultácie o navrhovanom autonómnom predpise a posúdení vplyvu pre túto lokalitu, ktoré sa uskutočnili 10. septembra 2013 až 22. októbra 2013. Z pripomienok zástupcov francúzskeho odvetvia rybolovu vyplýva, že v západnej časti navrhovanej zakázanej oblasti Cape Bank sa uskutočňujú rybolovné činnosti lovu pri dne. Zástupcovia belgického odvetvia rybolovu tiež potvrdili belgické rybolovné činnosti v severnej oblasti navrhovanej zakázanej oblasti Cape Bank.

2. Odôvodnenie intervencie

2.1 V auguste 2012 vypracovalo ministerstvo Defra posúdenie riadenia rybolovu v EMS s cieľom určiť budúce riadenie, ktorým sa zabezpečí zachovanie priaznivého stavu charakteristických prvkov lokality. Výsledkom bola prepracovaná koncepcia ( 21 ) riadenia rybolovu v EMS.

2.2 Prepracovaná koncepcia sa vykonáva postupne, na základe dôkazov a odstupňovania závažnosti rizika. Odstupňovanie závažnosti rizika je podložené maticou ( 22 ) , v ktorej sa kategorizujú riziká vzájomného pôsobenia rybolovnej činnosti a ekologických charakteristických prvkov. Vzájomné pôsobenie činnosti a charakteristických prvkov sa kategorizuje červenou, žltou, zelenou a modrou farbou. V prípade vzájomných pôsobení označených červenou farbou sa riadiace opatrenia prijmú prioritne do konca roka 2013 (bez ohľadu na aktuálnu úroveň činností), aby sa zabránilo poškodeniu označených charakteristických prvkov v súlade s povinnosťami vyplývajúcimi z článku 6 ods. 2 smernice o biotopoch. V prípade vzájomných pôsobení označených žltou farbou je potrebné posúdenie na úrovni lokality, na základe ktorého sa určí, či je na ochranu charakteristických prvkov útesov potrebné riadenie činností. V prípade vzájomných pôsobení označených zelenou je takisto potrebné posúdenie na úrovni lokality, pokiaľ tam dochádza ku „kombinovaným“ účinkom. Modrou farbou sú označené prípady, keď neexistuje žiadne vzájomné pôsobenie, a preto nie je nutné ďalšie posudzovanie ( 23 )

2.3 Special Areas of Conservation , SAC) a osobitne chránených území ( Special Protection Areas , SPA) členské štáty: V článku 6 ods. 1 a 2 smernice o biotopoch ( 24 ) sa vyžaduje, aby v rámci osobitných chránených území (, SAC) a osobitne chránených území (, SPA) členské štáty: — stanovili potrebné ochranné opatrenia, ktoré zodpovedajú ekologickým požiadavkám prílohy I o typoch prirodzených biotopov a prílohy II o druhoch vyskytujúcich sa v týchto lokalitách, — prijali primerané kroky na zabránenie poškodeniu prirodzených biotopov a biotopov druhov, ako aj rušeniu druhov, vzhľadom na výskyt ktorých získali dané oblasti status SCI.

2.4 V paragrafe 8 ods. 1 nariadení o ochrane biotopov a druhov z roku 2010 sa európska morská lokalita vymedzuje ako akékoľvek (okrem iného) osobitné chránené územie (SAC), osobitne chránené územie (SPA) a akákoľvek lokalita s európskym významom (SCI). V časti 6 týchto nariadení sa stanovujú požiadavky na riadenie európskych morských lokalít, ktoré sú v súlade s článkom 6 ods. 2, 3 a 4 smernice o biotopoch.

2.5 SCI Land’s End and Cape Bank obsahuje charakteristické prvky (skalné útesy) označené červenou farbou, ktorým hrozí riziko poškodenia v prípade používania vlečeného výstroja na lov pri dne. Preto sú na odstránenie tohto rizika potrebné riadiace opatrenia. Za realizáciu riadenia v oblasti zákazu vzájomného pôsobenia charakteristických prvkov (skalné útesy) a vlečeného rybárskeho výstroja na lov pri dne zodpovedá organizácia MMO. Vzájomné pôsobenie ďalších typov rybárskeho výstroja a charakteristických prvkov (skalné útesy) sa posúdi v procese posudzovania kategórií označených žltou a zelenou farbou.

2.6 Táto lokalita sa rozprestiera na dvoch administratívnych jednotkách: 0 až 6 námorných míľ a 6 až 12 námorných míľ. V lokalite sa nachádzajú dve hlavné oblasti s charakteristickými prvkami (skalné útesy), jedna v časti Land’s End a druhá v časti Cape Bank. Časť Land’s End sa nachádza v zóne do 6 námorných míľ a bude sa riadiť autonómnym predpisom cornwallského IFCA. Časť Cape Bank sa nachádza v zóne do 6 námorných míľ a v zóne 6 až 12 námorných míľ a bude sa riadiť autonómnym predpisom organizácie MMO.

2.7 Konkrétne údaje o lokalite a rozsahu charakteristických prvkov (skalné útesy) poskytla agentúra Natural England ( 25 ) . Nárazníková zóna vychádza z návrhu pokynov agentúry Natural England ( 26 ) , v ktorých sa odporúča rozsah nárazníkovej zóny na základe hĺbky charakteristického prvku, ktorý sa chráni. Charakteristické prvky (skalné útesy) v tejto lokalite siahajú približne do hĺbky 100 m. Pre hĺbky od 25 do 200 m odporúčajú pokyny agentúry Natural England nárazníkovú zónu v rozsahu trojnásobnej hĺbky charakteristického prvku (útesy). Preto sa použila nárazníková zóna v hĺbke 300 m (trikrát 100 m).

2.8 Intervencia je potrebná na účely nápravy zlyhania trhu v morskom prostredí zavedením vhodných riadiacich opatrení (napríklad tohto autonómneho predpisu) na ochranu útvarov, aby sa znížil alebo príslušne zmiernil vplyv negatívnych externalít. Vykonávaním tohto autonómneho predpisu sa zabezpečí pokračujúce poskytovanie verejných statkov v morskom prostredí.

2.9 K zlyhaniu trhu dochádza, keď trh neprináša efektívne výsledky ( 27 ) . V kontexte morského prostredia sa takéto zlyhanie dá opísať takto: — V prípade verejných statkov a služieb – množstvo statkov a služieb poskytovaných morským prostredím (napríklad regulácia klímy a biodiverzita) sú „verejnými statkami“ (nikoho nemožno vylúčiť z ich užívania a spotrebou služieb sa neobmedzuje ich dostupnosť pre iných užívateľov). Z vlastností verejných statkov vyplýva, že jednotlivcom chýba ekonomická motivácia na to, aby dobrovoľne, či už úsilím alebo financiami, prispievali na zabezpečenie pokračujúcej existencie týchto statkov. To má za následok ich nedostatok alebo – ako v tomto prípade – ich nedostatočnú ochranu. — Negatívne externality – negatívne externality sa vyskytujú, keď náklady súvisiace s poškodením morského prostredia v plnej miere neznášajú používatelia, ktorí toto poškodenie spôsobili. V mnohých prípadoch nie sú morské statky a služby cenovo ohodnotené, a náklady na škody nie sú teda priamo vyčíslené trhom. Dokonca ani v prípade statkov, s ktorými sa obchoduje (napríklad voľne žijúce ryby), trhové ceny často neodzrkadľujú všetky ekonomické náklady, ktoré v konečnom dôsledku znášajú iní jednotlivci a spoločnosť ako celok.

2.10 Na nápravu oboch zdrojov zlyhania trhu v morskom prostredí je potrebná intervencia štátu. Riadiacimi opatreniami na ochranu označených charakteristických prvkov EMS sa zabezpečí zmiernenie negatívnych externalít alebo ich primerané odstránenie. Riadiacimi opatreniami sa podporí aj pokračujúce poskytovanie verejných statkov v morskom prostredí, napríklad ochrana biodiverzity v anglických moriach.

3. Politické ciele a zamýšľané účinky

3.1 Zákonom o morskom pobrežnom prístupe z roku 2009 ( 28 ) (MaCAA) sa zriaďuje Organizácia pre riadenie mora (MMO), ktorej úlohou je riadiť, chrániť a spravovať udržateľné morské prostredie a pobrežný rybolov zabezpečovaním správnej rovnováhy medzi sociálnymi, environmentálnymi a hospodárskymi prínosmi, aby sa zabezpečili zdravé moria, udržateľný rybolov a životaschopné odvetvie.

3.2 Politickým cieľom tohto posúdenia vplyvu je prehĺbiť ciele ochrany tejto lokality a zabezpečiť tak ochranu charakteristických prvkov (skalné útesy) pred rizikom poškodenia vlečeným výstrojom na lov pri dne.

3.3 Ciele ochrany tejto lokality: — Vzhľadom na prirodzené zmeny zachovať: — rozsah biotopu skalného útesu, diverzitu biotopu a jeho rôznych druhov, — štruktúru spoločenstva biotopu (napr. štruktúru populácie jednotlivých dôležitých druhov a ich podiel na fungovaní ekosystému), — kvalitu prirodzeného prostredia (napr. kvalitu vody, úrovne suspendovaného sedimentu atď.), — procesy prirodzeného prostredia (napríklad fyzikálne a biologické procesy, ktoré sa v prostredí vyskytujú prirodzene, ako cirkulácia vzduchu a usadzovanie sedimentov, by sa nemali v čase označenia líšiť od základnej línie).

3.4 Zamýšľanými účinkami majú byť zmiernenie rizika poškodenia charakteristických prvkov (skalné útesy) a splnenie povinností vyplývajúcich z článku 6 smernice o biotopoch. Okrem toho sa budú v každom možnom prípade minimalizovať hospodárske vplyvy intervencie vykonanej na účely riadenia.

4. Možnosti

4.1 V rámci prepracovanej koncepcie ministerstva Defra sú uprednostňovanými nástrojmi riadenia autonómne predpisy organizácie MMO vydávané pre zónu 6 až 12 námorných míľ; úlohou MMO je riadiť lokality, ktoré prekračujú hranicu 6 námorných míľ. Na základe diskusií medzi organizáciou MMO a cornwallským orgánom IFCA sa dospelo k dohode, že hoci táto SCI prekračuje hranicu 6 námorných míľ, na riadenie časti lokality v zóne do 6 námorných míľ sa prijmú autonómne predpisy orgánu IFCA a na riadenie časti Cape Bank v zóne 0 až 12 námorných míľ sa použije autonómny predpis organizácie MMO. Uprednostňovanou možnosťou pre časť EMS v zóne 0 až 12 námorných míľ je preto autonómny predpis organizácie MMO.

4.1.1 Možnosť 1: Žiadne opatrenia

Táto možnosť by znamenala, že sa nezavedie žiadne trvalé riadiace opatrenie. Riziká vyplývajúce pre lokalitu zo škodlivých činností by sa teda neriešili a nesplnili by sa povinnosti vyplývajúce z prepracovanej koncepcie ministerstva Defra a článku 6 ods. 2 smernice o biotopoch.

4.1.2 Možnosť 2: Dobrovoľná dohoda

Táto možnosť by znamenala, že sa vypracujú dobrovoľné kódexy postupov na ochranu daných charakteristických prvkov (útesy). Organizácia MMO zvážila túto možnosť z hľadiska zásad lepšej právnej úpravy, podľa ktorých sa zavedenie nového právneho predpisu vyžaduje len v krajnom prípade, ako aj z hľadiska prepracovanej koncepcie ministerstva Defra, na základe ktorej sa očakáva, že ak sa riadiacimi opatreniami má zabezpečiť primeraná ochrana, musia mať tieto opatrenia regulačný charakter. Podľa prepracovanej koncepcie ministerstva Defra je okrem toho potrebné do konca roka 2013 prijať opatrenia na riešenie vzájomných pôsobení s vysokým rizikom (označených červenou farbou), ku ktorým dochádza medzi označenými charakteristickými prvkami a rybárskym výstrojom. Organizácia MMO zastáva názor, že vzhľadom na to, že je nutné urýchlenie zabezpečiť ochranu charakteristických prvkov, ako aj vzhľadom na to, že ich poškodenie hrozí aj v prípade nižších úrovní vzájomného pôsobenia, nie sú v tomto prípade vhodné dobrovoľné opatrenia.

4.1.3 Možnosť 3: Autonómny predpis MMO o zákaze používania vlečeného výstroja na lov pri dne v rámci SCI („úplné uzavretie lokality“).

Zákaz vlečeného rybárskeho výstroja na lov pri dne v celej časti „Cape Bank“ nie je na dosiahnutie ochrany charakteristických prvkov (skalné útesy) potrebný a mal by za následok zbytočné hospodárske straty rybárov loviacich v iných častiach SCI. Celkové straty na vylodeniach (pozri tabuľku 1) sa odhadujú na 15 971,20 GBP (a nie na 11 788,83 GBP ako v prípade uprednostňovanej možnosti), a to s vyššími nákladmi na presadzovanie predpisov.

4.1.4 Možnosť 4: Autonómny predpis organizácie MMO o zákaze používania vlečeného výstroja na lov pri dne nad charakteristickými prvkami (útesy tvorené druhom Sabellaria spinulosa) s príslušnou nárazníkovou zónou („riadenie zonáciou“).

Táto možnosť sa uprednostňuje. Jej celková analýza uvádza ďalej v texte.

4.1.5 Riadenie činnosti prostredníctvom sekundárneho aktu (Statutory Instrument), regulačného výnosu (Regulating Order) alebo zavedením licencie na rybolov.

Tieto mechanizmy riadenia sa v tomto prípade nepovažujú za vhodné. Je vhodnejšie uplatniť právomoci organizácie MMO na vydávania autonómych predpisov, ktoré jej vyplývajú zo zákona MaCAA, pretože umožňujú riadenie činností v chránených morských oblastiach s dostatočnou úrovňou presadzovania, flexibility, konzultácií a rýchlosti.

4.2 Odporúčaná možnosť:

4.2.1 Autonómny predpis organizácie MMO o zákaze používania vlečeného výstroja na lov pri dne nad charakteristickými prvkami (skalné útesy) s príslušnou nárazníkovou zónou („riadenie zonáciou“).

4.2.2 Táto možnosť sa odporúča, pretože je nákladovo najefektívnejšia. Organizácia MMO je najvhodnejším orgánom na presadzovanie opatrení na riadenie rybolovných činností v oblasti výskytu charakteristických prvkov (útesy) Cape Bank v zóne 0 až 12 námorných míľ vzhľadom na to, že má právomoc vydávať autonómne predpisy pre túto oblasť zamerané na prehĺbenie cieľov ochrany SCI. Navrhovaná zakázaná oblasť bola ohraničená na základe najlepších dostupných dôkazov o rozsahu charakteristických prvkov, ako aj na základe zohľadnenia nutnosti vytvorenia „nárazníkovej zóny“ medzi charakteristickými prvkami a hranicami oblasti, na ktorú sa vzťahuje autonómny predpis. Pri zvažovaní tvaru zakázanej oblasti sa zohľadnilo kritérium jednoduchého presadzovania predpisov. Konzekventné dodržiavanie predpisov sa uľahčí jasne stanovenými hranicami.

5. Dôkazová základňa

5.1 Vplyv používania vlečeného výstroja na lov pri dne na skalný útes:

5.1.1 Dostupných dôkazov (29) v podobe empirických štúdií, v ktorých sa kvantifikuje vplyv rybolovu na biotopy na pevnom dne, je málo. Je však známe, že vlečením sietí po skalnatom podloží sa poškodzuje alebo usmrcuje obrovské množstvo veľkých druhov prisatých na podloží, napríklad špongií a koralov (Løkkeborg, 2005). V Aljašskom zálive bolo v rámci jedného použitia vlečenej siete poškodených 67 % špongií (Freese a kol., 1999). Iné druhy (napríklad nezmary, sasanky, machovky, plášťovce a ostnatokožce) sú ohrozené mobilným rybárskym výstrojom (McConnaughey a kol., 2000; Sewell a Hiscock, 2005). Vlečením sa tiež môže znižovať komplexnosť biotopu, keďže sa presúvajú skaly a kamene na pevnom podloží (Engel a Kvitek, 2008; Freese a kol., 1999). Odolnosť voči poškodeniu na fyzickej úrovni sa líši podľa typu podložia, pričom na štrukturálne poškodenie sú citlivé predovšetkým ílovcové útesy (Attrill a kol., 2011). Dospelo sa k záveru, že riziko významného vplyvu je dostatočné na to, aby bola potrebná jeho kategorizácia červenou farbou, čím vzniká potreba realizovať opatrenia ešte tento rok.

5.2 Rozšírenie charakteristických prvkov (skalné útesy)

Na obr. 1 je poloha charakteristických prvkov (skalné útesy) v časti „Cape Bank“.

Obr. 1

Mapa lokality a charakteristických prvkov

Marine Management Organisation

Lokalita s europským významom (SCI)

Land′s End and Cape Bank

zóna 6 námorných míľ (UKHO)

zóna 12 námorných míľ (UKHO)

oblasť riadenia MMO

vystupujúci útes Cape Bank

SCI Land′s End and Cape Bank

oblast riadenia CIFCA

© British Crown, NERC and SeaZone Solutions Ltd. All rights reserved. [SZ042010.001]. Natural England Copyright 2008. © Crown Copyright. All rights reserved 2008. © Marine Management Organisation. Contains UKHO Law of the Sea data © Crown copyright [2013] and database right. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

6. Dotknuté sektory

6.1 Odvetvie rybolovu: Zákaz sa dotkne najmä plavidiel s vlečnými sieťami s rozperným rahnom, dredžových lodí a ďalších plavidiel s vlečnými sieťami na lov pri dne, ku ktorým patria najmä plavidlá, ktoré vyloďujú úlovky v Newlyne. Francúzske a belgické plavidlá majú práva prístupu na lov druhov žijúcich pri morskom dne, no väčšina úlovku sa nevyloďuje v Spojenom kráľovstve. Z rozhovorov so zainteresovanými stranami a zástupcami belgického odvetvia rybolovu v predkonzultačnej fáze tohto navrhovaného riadiaceho opatrenia vyplynulo, že činnosti rybolovu pri dne sú obmedzené. V západnej časti navrhovanej zakázanej oblasti Cape Bank loví ryby niekoľko francúzskych plavidiel s vlečnými sieťami s vodiacimi štítmi na lov pri dne a v severnej časti tejto oblasti niekoľko belgických plavidiel. Neočakáva sa, že táto intervencia ovplyvní iné sektory ako rybolov.

6.2 Miestne hospodárstva a spoločnosť: Je len málo pravdepodobné, že britským, francúzskym a belgickým miestnym spoločenstvám vzniknú v dôsledku potenciálnych strát na vylodeniach sociálne a ekonomické náklady, ktoré by mali vplyv na miestne odvetvie rybolovu. K dispozícii sú totiž alternatívne rybolovné oblasti, a nutnosť presunu plavidiel bude teda minimálna. Očakáva sa, že uprednostňovaná možnosť bude mať malý vplyv, keďže na rybolove sa v prevažnej miere používa statický výstroj (plavidlá kotviace v Newlyn, Mousehole, Sennen Cove, v ďalších zátokách v rámci Penwith, ako aj v St Ives a Hayle). Ďalšie prínosy ochrany skalných útesov sa uvádzajú v časti 7.

6.3 Orgány presadzovania práva: Hlavnú zodpovednosť za presadzovanie navrhovanej zakázanej oblasti v zóne 0 až 12 námorných míľ bude mať organizácia MMO, ktorá bude preto znášať ďalšie náklady na presadzovanie predpisov. Odhad týchto nákladov sa uvádza v časti 7.

7. Analýza nákladov a prínosov

7.1 Náklady na odporúčanú možnosť

7.1.1 Zákaz používania vlečeného výstroja na lov pri dne v navrhovanej oblasti môže mať za následok tieto náklady:

— priame náklady odvetvia rybolovu vyplývajúce zo zmenšenia rybolovnej oblasti,

— náklady odvetvia rybolovu súvisiace s presunom do iných rybolovných oblastí,

— potenciálne environmentálne vplyvy týkajúce sa potenciálneho väčšieho poškodenia biotopov v iných oblastiach v dôsledku presunu plavidiel,

— náklady organizácie MMO na administratívu a presadzovanie riadiacich opatrení.

7.1.2 Náklady odvetvia rybolovu vrátane možných nákladov na presun a náklady organizácie MMO na administratívu a presadzovanie predpisov možno peňažne vyjadriť. Tieto odhadované hodnoty sa zhrnuli a predkladajú sa ako súčasť tohto posúdenia vplyvu (tabuľky 1 a 2 nižšie). Environmentálne náklady vyplývajúce z možného väčšieho poškodenia biotopov je ťažké zhodnotiť a preto sa v tomto dokumente označujú ako peňažne nevyjadrené náklady.

7.2 Analýza nákladov odvetvia rybolovu

7.2.1 Informácie použité na posúdenie vplyvov navrhovaného uzavretia boli prevzaté z týchto zdrojov:

— údaje o vylodeniach pre plavidlá za roky 2008 až 2011 pochádzajúce z lodných denníkov a údaje o predaji pochádzajúce zo štatistík organizácie MMO,

— údaje o vylodeniach na úrovni obdĺžnika ICES; ďalšia analýza na účely odhadu ulovených množstiev a vylodení v rámci SCI a oblasti útesov/nárazníkovej oblasti v prípade Spojeného kráľovstva a iných členských štátov (tabuľky 1 a 2),

— informácie získané organizáciou MMO od rybárov počas predkonzultačných rozhovorov v júni až auguste 2013,

— informácie získané od zainteresovaných strán počas formálnej konzultácie o autonómnom predpise organizácie MMO, ktorá sa uskutočnila od 10. septembra do 22. októbra 2013,

— poznatky miestnych pobrežných úradníkov organizácií MMO a IFCA.

7.3 Neistota a predpokladané údaje

7.3.1 Odhady priemerných nákladov vychádzajú z hodnôt vylodení v Spojenom kráľovstve, odhadovaných pre SCI v rámci štatistického obdĺžnika ICES 29E4 (pozri obr. 2). Nie je známe, aký podiel celkovej hodnoty vylodení reálne pochádza priamo z navrhovanej zakázanej oblasti, ktorá predstavuje menej než 5,79 % obdĺžnika ICES. Štatistické údaje boli získané z nahlásenej činnosti v obdĺžnikoch ICES, ktoré pokrývajú vymedzené oblasti SCI. Nahlásená činnosť (množstvo a hodnota vylodení spolu s informáciami o použitom výstroji) pochádza z databázy Ifish organizácie MMO. Informácie o belgických a francúzskych plavidlách pochádzajú z výňatkov z údajov o vylodeniach nahlásených členskými štátmi pracovnej skupine Vedeckého, technického a hospodárskeho výboru rybárstvo (STECF) pre režimy týkajúce sa rybolovného úsilia. Podrobnejší opis metodík použitých na výpočet nákladov na rybolov sa uvádza v prílohe A a v prílohe B.

7.3.2 Hodnoty pre navrhovanú zakázanú oblasť uvedené v tabuľke 1 boli získané tak, že sa na hodnoty odhadované v rámci SCI uplatnil percentuálny koeficient odvodený zo štvorcovej plochy zakázanej oblasti v rámci samotnej SCI. Vo väčšine prípadov je štvorcová plocha navrhovaných zakázaných oblastí v porovnaní s celou SCI relatívne malá. Poskytnutý odhad je preto potrebné používať opatrne, keďže nezodpovedá skutočnej hodnote v rámci navrhovanej zakázanej oblasti. Taktiež sa pripúšťa, že možná zvýšená biodiverzita v okolí útesu znamená, že by mohlo ísť o relatívne bohatú rybolovnú oblasť, a hodnota zmenšenej rybolovnej oblasti môže byť v analýze podcenená.

7.3.3 Na podporu dôkazovej základne a predpokladov sa použili aj informácie získané počas predkonzultačných stretnutí od rybárov a ďalších zainteresovaných strán. Treba však zdôrazniť, že ide len o nepriame dôkazy. Sú to informácie od zaujatých respondentov, ktorí boli oslovení jednorazovo a na základe toho, že boli k dispozícii. V prípade uvedeného počtu respondentov ide o osoby, ktoré poskytli informácie z vlastnej iniciatívy, a nie o počet osôb, ktoré súhlasia či nesúhlasia s určitou výpoveďou.

7.3.4 O vylodeniach vykonávaných inými členskými štátmi je k dispozícii len obmedzený počet údajov, pretože väčšina týchto plavidiel nevyloďuje svoje úlovky v Spojenom kráľovstve. Z údajov o plavidlách iných členských štátov s dĺžkou nad 15 m odoslaných cez VMS do strediska monitorovania rybolovu Spojeného kráľovstva (pozri bod 7.4) však možno vyvodiť isté predpoklady.

Obr. 2

Mapa štatistického obdĺžnika ICES 29E4 a SCI Land’s End and Cape Bank

Marine Management Organisation

Lokalita s európskym významom (SCI) Land′s End and Cape Bank (štatistický obdĺžnik ICES 29E4)

zóna 6 námorných míľ (UKHO)

zóna 12 námorných míľ (UKHO)

SCI Land′s End and Cape Bank

vystupujúci útes Cape Bank

oblasť riadenia MMO

oblasť riadenia CIFCA

Reproduced with permission of Natural England / Joint Nature Conservation Committee. © ICES (http://geo.ices.dk/). © Marine Management Organisation. © Natural England Copyright 2008. © Crown Copyright. All rights reserved 2008. Contains UKHO Law of the Sea data © Crown Copyright and database right [2013]. All rights reserved. Ordnance Survey Licence No. 100049981. Not to be used for navigation.

7.4 Rybolovné činnosti v SCI Land’s End and Cape Bank

7.4.1 V prípade väčšiny plavidiel Spojeného kráľovstva, ktoré pôsobili v obdĺžniku ICES 29E4, ide o plavidlá s dĺžkou do 10 m, ktoré na rybolov používajú prevažne siete (165 plavidiel), lovné šnúry (146 plavidiel), koše (71 plavidiel) a iné vlečné siete na lov pri dne (11 plavidiel). Príležitostne sa vyskytujú plavidlá s dĺžkou nad 15 m, ktoré na lov používajú vlečné siete s rozperným rahnom (25 plavidiel).

7.4.2 K hlavným vyloďovaným druhom patria pelagické ryby, kôrovce, dnové ryby a mäkkýše.

7.4.3 Francúzske a belgické plavidlá majú povolený prístup do časti SCI mimo zóny 6 námorných míľ.

7.4.4 V prípade väčšiny francúzskych a belgických plavidiel pôsobiacich v oblastiach ICES ide o plavidlá s dĺžkou nad 15 m. Plavidlá s dĺžkou do 10 m sa vyskytujú len príležitostne. O vylodeniach vykonávaných inými členskými štátmi je k dispozícii len obmedzený počet údajov, pretože väčšina týchto plavidiel nevyloďuje svoje úlovky v Spojenom kráľovstve. 7.4.5 Z údajov VMS (30) od francúzskej a belgickej flotily vyplýva, že ich plavidlá v navrhovaných zakázaných oblastiach SCI, do ktorej majú prístup (obr. 3 a 4), takmer alebo vôbec nelovia.

7.4.5 Predkonzultačné stretnutie so zástupcami belgického odvetvia rybolovu sa uskutočnilo 12. júla 2013 v Ostende v spolupráci s belgickými orgánmi odvetvia rybolovu. Cieľom bolo informovať ich o potenciálnom riadení komerčného rybolovu v anglickej SCI v súvislosti s právom belgických plavidiel na rybolov v zóne 6 až 12 námorných míľ. Zástupcovia odvetvia, ktorí sa zúčastnili stretnutia 12. júla, uviedli, že aktuálne navrhované opatrenia na ochranu charakteristických prvkov (skalné útesy) v SCI ich činnosť významne neovplyvnia. Tieto charakteristické prvky (skalné útesy) sa pre vlečený výstroj na lov pri dne považujú za nevhodné. Dňa 27. septembra 2013 sa v Paríži uskutočnilo konzultačné stretnutie aj s francúzskymi orgánmi a zástupcami odvetvia rybolovu, na ktorom bolo potvrdené, že v navrhovanej zakázanej oblasti Cape Bank pôsobí dvanásť plavidiel z Normandie s dĺžkou 15 až 24 m, ktoré na lov používajú vlečné siete s vodiacimi štítmi na lov pri dne.

7.4.6 Počas formálnych konzultácií francúzski aj belgickí zástupcovia odvetvia rybolovu potvrdili, že v navrhovanej zakázanej oblasti sa vykonáva rybolovná činnosť.

Obr. 3

Správy VMS o polohe francúzskych plavidiel za rok 2012

Marine Management Organisation

Správy VMS o polohe francúzskych plavidiel za rok 2012 (SCI Land′s End and Cape Bank)

zóna 6 námorných míľ (1983)

zóna 12 námorných míľ (1983)

Fr. plavidlá v rámci VMS za rok 2012

Rýchlosť (v uzloch)

0.00 - 6.00

>=6.01

oblasť riadenia MMO

vystupujúci útes Cape Bank

SCI Land′s End and Cape Bank

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. © Crown Copyright and database right [2013]. All rights reserved. Contains UKHO Law of the Sea data. ©Marine Management Organisation. Ordnance Survey Licence No. 100049981. Reproduced with permission of Natural England / Joint Nature Conservation Committee. Not to be used for navigation.

Obr. 4

Správy VMS o polohe francúzskych plavidiel za rok

Marine Management Organisation

Správy VMS o polohe belgických plavidiel za rok 2012 (SCI Land′s End and Cape Bank)

zóna 12 námorných míľ (1983)

zóna 6 námorných míľ (1983)

oblasť riadenia MMO

vystupujúci útes Cape Bank

SCI Land′s End and Cape BankI

Belg. plavidlá v rámci VMS (2012)

Rýchlosť (v uzloch)

0.00 - 6.00

>=6.01

© British Crown, NERC and SeaZone Solutions Ltd. All rights reserved. [SZ042010.001]. Reproduced with permission of the Joint Nature Conservation Commission. ©Crown Copyright and database right [2013]. All rights reserved. Ordnance Survey Licence No. 100049981. Reproduced with permission of Natural England / Joint Nature Conservation Committee. Contains UKHO Law of the Sea data ©Crown copyright and database right. ©Marine Management Organisation. Not to be used for navigation.

7.5 Ocenenie dotknutých vylodení

Spojené kráľovstvo

7.5.1 Priamym vplyvom na rybárske plavidlá bude zníženie objemu úlovkov (a tým aj vylodení) získaných v navrhovanej zakázanej oblasti pomocou vlečeného výstroja na lov pri dne. Na účely odhadu potenciálnych vplyvov sa vykonala analýza údajov o vylodeniach zhromaždených organizáciou MMO.

7.5.2 Výpočet dotknutých vylodení zo štatistických obdĺžnikov ICES 29E5 a 29E6 (pre plavidlá Spojeného kráľovstva, ktoré v tejto oblasti vykonávajú rybolov od januára 2008) sa uvádza v tabuľke 1. Odhady v tabuľke 1 vychádzajú z priemerných vylodení za obdobie od januára 2008 do decembra 2011.

Tabuľka 1

Vylodenia Spojeného kráľovstva z obdĺžnika ICES 29E4 ako priemer za rok a priemerné vylodenia v rámci SCI (január 2008 – december 2011)

Druh výstroja Vyloďovaná hmotnosť (v tonách) Hodnota v rámci ICES 29E4 (v GBP) Hodnota v rámci SCI (v GBP) Hodnota v rámci zakázanej oblasti (73,813 % SCI) (v GBP) Vlečné siete s rozperným rahnom 209 830 886 2 492,30 1 839,65 Dredže 86 120 294 0 0 Vlečené siete na homáre 3 3 753 141,90 104,74 Iné vlečné siete na lov pri dne 161 342 297 13 337 9 844,44 Spolu 459 1 297 230 15 971,20 11 788,83

7.5.3 Pri výpočte odhadovanej hodnoty vylodení v rámci SCI sa vychádzalo z dostupných údajov o vylodeniach (od každého rybárskeho plavidla v obdĺžniku ICES) a údajov o činnosti rybárskych plavidiel (na základe správ VMS) v rámci SCI. Pri tomto výpočte sa istý podiel vylodení za každý obdĺžnik ICES uplatí na SCI (na základe činnosti v rámci danej SCI).

V prípade SCI Land’s End and Cape Bank sa použili údaje o vylodeniach za obdĺžnik ICES (29E4), ktoré sa rozčlenili podľa veľkosti plavidla (s dĺžkou nad 15 m, s dĺžkou 10 až 15 m a s dĺžkou do 10 m).

Hodnota vylodení z navrhovanej zakázanej oblasti sa následne vypočítala ako podiel (na základe veľkosti príslušných oblastí) odhadovanej hodnoty vylodení zo SCI.

Úplné rozčlenenie rybolovných činností v obdĺžnikoch ICES priradených ku SCI sa nachádza v doplňujúcich tabuľkách s rybolovnými štatistikami za roky 2008 až 2011.

Priemerný ročný príjem zo SCI sa v prípade plavidiel s dĺžkou nad 15 m, ktoré na rybolov používajú vlečné siete s rozperným rahnom, odhaduje na 2 434,6 GBP. Príjem zo SCI v prípade plavidiel s dĺžkou nad 15 m, ktoré na rybolov používajú dredže, sa uvádza ako nula. Nulová hodnota je uvedená aj v prípade iných plavidiel s vlečnými sieťami na lov pri dne. Priemerný ročný príjem plavidiel s dĺžkou do 10 m, ktoré na rybolov používajú vlečné siete s rozperným rahnom, je 10,90 GBP. Priemerný ročný príjem plavidiel s dĺžkou 10 až 15 m, ktoré na rybolov používajú vlečné siete s rozperným rahnom, sa odhaduje na 46,80 GBP. (Úplné rozčlenenie sa nachádza v tabuľke 5 s rybolovnými štatistikami za roky 2008 až 2011).

Z našich predkonzultačných stretnutí so zúčastnenými stranami vyplýva, že tento autonómny predpis bude mať najväčší finančný vplyv na lov vlečnými sieťami pri dne a na lov hrebeňoviek dredžami.

7.5.4 V rámci navrhovanej zakázanej oblasti (ktorá tvorí 73,813 % SCI) sa celková strata na vylodeniach odhaduje na 11 788,83 GBP.

7.5.5 Odhadované celkové náklady sú pravdepodobne nadhodnotené, pretože presun plavidiel sa neočakáva.

Francúzsko a Belgicko

7.5.6 Z analýzy údajov VMS vyplýva, že k absolútnej väčšine belgickej rybolovnej činnosti v obdĺžniku ICES 29E4 dochádza mimo samotnej SCI. V roku 2012 pôsobilo v severných častiach obĺžnika ICES 26 belgických plavidiel.

K väčšine francúzskej rybolovnej činnosti v obdĺžniku ICES 29E4 dochádza severozápadne od SCI mimo samotnej lokality. V roku 2012 nahlásilo 46 francúzskych plavidiel cez VMS polohu pri rýchlosti 1 až 6 uzlov v západnej časti oblasti Cape Bank v rámci SCI.

7.5.7 Belgicky rybolov sa v tejto oblasti zameriava najmä na platesy a francúzsky na tresku jednoškvrnnú a tresku merlang. Pomocou metodiky uvedenej v prílohe B na „analýzu činnosti iných ako britských plavidiel v obdĺžnikoch ICES“ sa dospelo k odhadu, že v roku 2012:

— odhadované vylodenia belgických plavidiel z prístupnej časti SCI predstavovali 0,44 tony, čo zodpovedá odhadovanej hodnote vo výške 1 740 GBP,

— odhadované vylodenia francúzskych rybárskych plavidiel z prístupnej časti SCI predstavovali 24,98 tony, čo zodpovedá odhadovanej hodnote vo výške 44 036 GBP.

7.5.8 Z obrázkov 3 a 4 však vyplýva, že väčšina rybolovnej činnosti je sústredená v severozápadnom koridore lokality, ktorý sa nachádza mimo navrhovanej zakázanej oblasti, ktorú tvoria charakteristické prvky (útesy) a nárazníková zóna. Skutočná odhadovaná strata na vylodeniach sa preto považuje za oveľa nižšiu ako v uvedených odhadoch. Ďalšie informácie o rybolovnej činnosti iných ako britských plavidiel v navrhovaných zakázaných oblastiach alebo v ich blízkosti sa nachádzajú v prílohe B.

7.6 Pravdepodobné účinky uzavretia lokality na rybársku flotilu

7.6.1 Keďže odhadované strany na vylodeniach sú podľa všetkého nadhodnotené (rybolovná činnosť vykonávaná pomocou vlečeného výstroja na lov pri dne je totiž nad skalným útesom obmedzená), aj vplyv uzavretia lokality na rybárske plavidlá bude pravdepodobne obmedzený. Viacerí dotknutí rybári počas predkonzultačných stretnutí uviedli, že nad charakteristickým prvkom (skalné útesy) sa vlečený výstroj na lov pri dne nepoužíva, pretože by mohlo dôjsť k jeho poškodeniu. Zástupcovia francúzskeho a belgického odvetvia rybolovu potvrdili, že dôjde k strate rybolovných oblastí v okolí západnej a severnej časti oblasti Cape Bank. Alternatívne rybolovné oblasti sú však bez problémov dostupné.

7.7 Adaptabilnosť

7.7.1 S cieľom posúdiť pravdepodobné účinky navrhovaného uzavretia lokality na rybolovné činnosti je potrebné posúdiť, nakoľko plavidlá dokážu po presunutí do iných oblastí uloviť ryby v rovnakej hodnote.

7.7.2 Na účely vypracovania tohto posúdenia boli rybári požiadaní o vyplnenie dotazníka. Bola im položená priama otázka, nakoľko si navrhované uzavretie lokality vyžiada ich presun do iných oblastí a nakoľko sú v stave začať loviť v alternatívnych oblastiach a adaptovať sa tak, aby dokázali uloviť ryby v rovnakej hodnote. Viacerí dotknutí rybári uviedli, že nemôžu zmeniť rybolovné oblasti alebo typ výstroja, ale keďže týmto navrhovaným opatrením sa bude obmedzovať iba rybolovná činnosť nad charakteristickým prvkom (skalné útesy) a v rámci nárazníkovej zóny, nutnosť presunu je minimálna.

7.7.3 Vzhľadom na to, že sa prijíma uprednostňovaná možnosť (špecifikovaný autonómny predpis o zakázaných oblastiach) namiesto uzatvorenia celej lokality, bude miera presunu plavidiel používajúcich vlečené siete na lov pri dne minimálna. Zástupcovia francúzskeho a belgického odvetvia rybolovu počas predkonzultačných stretnutí a formálnych konzultácií potvrdili, že v navrhovanej zakázanej oblasti sa uskutočňuje rybolovná činnosť. K úrovni presunu a k alternatívnym rybolovným oblastiam sa však konkrétne nevyjadrili.

7.7.4 Predpokladá sa, že v rámci posudzovania kategórií označených žltou a zelenou farbou sa zohľadní pokrok vo vývoji technológie výstroja a jeho vplyv na citlivé charakteristické prvky.

7.8 Nepriame náklady

7.8.1 Environmentálne náklady

V prípade odporúčanej možnosti sa neočakáva nárast nákladov z dôvodu vyššej spotreby paliva plavidiel, ktoré sa presunú ďalej do alternatívnych rybolovných oblastí. Väčšina rybárov totiž uviedla, že v danej oblasti rybolov nevykonáva a alternatívne rybolovné oblasti sú bez problémov dostupné.

7.9 Administratívne náklady a náklady na presadzovanie predpisov

7.9.1 Organizácia MMO bude pri presadzovaní predpisov uplatňovať postup, ktorý vychádza z analýzy rizík a je podložený informáciami v súlade s modelom národných informačných služieb (National Intelligence Model (31)), ktorý už zaviedli mnohé vnútroštátne regulačné orgány. V prípade, že z informácií vyplýva, že riadiace opatrenie sa nedodržiava alebo že hrozí jeho nedodržiavanie, organizácia MMO pripraví stratégiu presadzovania zameranú na konkrétne potreby predmetnej chránenej morskej oblasti a prípadne využije zodpovedajúce zdroje. Môže ísť o prítomnosť námorníctva, letecký dohľad alebo spoločné operácie s inými agentúrami (napríklad orgány IFCA, pohraničné jednotky Spojeného kráľovstva alebo EA). Všetky spoločné operácie bude koordinovať organizácia MMO. Hlavné zásady, ktorými sa organizácia MMO bude riadiť pri regulovaní chránených morských oblastí, sú stanovené v zákone o legislatívnej a regulačnej reforme z roku 2006 (Legislative and Regulatory Reform Act) a v Kódexe dodržiavania predpisov pre regulačné orgány (Regulators' Compliance Code). Tieto zásady sa zameriavajú na to, aby organizácia MMO všetky svoje činnosti presadzovania predpisov vykonávala primerane, zodpovedne, jednotne, transparentne a cielene (32).

7.9.2 Presadzovanie navrhovaného autonómneho predpisu sa bude financovať z aktuálneho rozpočtu. Ako nástroj riadenia na presadzovanie predpisov na mori a zo vzduchu sa v prípade plavidiel s dĺžkou nad 12 m použije EU VMS. Vzhľadom na to, že v lokalite sa rybolov vykonáva len v obmedzenej miere, je riziko nedodržiavania predpisov minimálne alebo nízke (33). Odhadované náklady na presadzovanie opatrení v prípade prijatia tejto uprednosňovanej možnosti sa nachádzajú v tabuľke 2.

Tabuľka 2

Ročné dodatočné náklady na presadzovanie uprednostňovanej možnosti (34)

Činnosť Náklady na jednotku (GBP) Odhadovaný počet jednotiek za rok Celkové náklady za rok (GBP) Sledovanie plôch vykonávané kráľovským námorníctvom na lokalitu 4 000 na deň 1 4 000 Spoločné kontrolné hliadky orgánov SFC/IFCA na lokalitu 800 – 1 000 na deň 5 4 000 – 5 000 Letecký dozor nad lokalitou 2 050 na hodinu 2 4 100 Vyšetrovania/trestné stíhania na lokalitu 10 375 na prípad 1 10 375 Celkom 9 22 475 – 23 475





Tabuľka 3

Ročný profil peňažne vyjadrených nákladov v prípade odporúčanej možnosti (v mil. GBP) v stálych cenách

R0 R1 R2 R3 R4 R5 R6 R7 R8 R9 Náklady na prechod Žiadne Žiadne Žiadne Žiadne Žiadne Žiadne Žiadne Žiadne Žiadne Žiadne Každoročne sa opakujúce náklady – najlepší odhad 0,022975 0,022975 0,022975 0,022975 0,022975 0,022975 0,022975 0,022975 0,022975 0,022975 Dolný odhad 0,022475 0,022975 0,022975 0,022975 0,022975 0,022975 0,022975 0,022975 0,022975 0,022975 Horný odhad 0,023475 0,022975 0,022975 0,022975 0,022975 0,022975 0,022975 0,022975 0,022975 0,022975 Celková súčasná výška ročných nákladov (*1): 0,2 mil. GBP

7.10 Výhody odporúčanej možnosti

7.10.1 Zákazom používania vlečeného výstroja na lov pri dne v navrhovaných zakázaných oblastiach sa predíde používaniu vlečeného výstroja na lov pri dne nad charakteristickými prvkami (skalné útesy), čo bude mať tieto prínosy:

— environmentálne prínosy zachovania biotopov skalného útesu.

Environmentálne prínosy sa tu opisujú ako peňažne nevyjadrené prínosy.

7.11 Environmentálne prínosy

7.11.1 Skalné útesy v tejto lokalite patria k biologicky najrozmanitejším oblastiam v krajine a majú dôležitú úlohu pri zachovaní druhov, ktoré sa považujú za vzácne alebo sa nachádzajú na hranici svojho biogeografického rozšírenia. Napriek tomu, že jednotlivé útesy sú relatívne malé (z celoštátneho aj miestneho hľadiska), sú ekologicky rozmanité a trvalo submerzný príbrežný útesový biotop (35) majú lokálny význam (z hľadiska veľkosti).

7.11.2 SCI obsahuje dve hlavné oblasti útesov, ktoré sú takmer celé z granitu (Axelsson & Dewey, 2011; Birchenough a kol., 2008), útesovú oblasť lemujúcu pobrežie (časť Land's End v rámci SCI – pobrežný, z vody vystupujúci charakteristický podprvok) a oblasť stabilného príbrežného útesu v širokom polkruhu zhruba opisujúcom líniu pobrežia (časť Cape Bank v rámci SCI – príbrežný, z vody vystupujúci charakteristický podprvok). Z vody vystupujúci príbrežný útes bude riadiť organizácia MMO. V tejto oblasti prevažujú spoločenstvá morských rias, machoviek a nezmarov, ako aj oblasti, v ktorých žijú ostnatokožce, červené koraly Pentapora fascialis, ostnatokožce Echinus esculentus a špongie Cliona celata prisaté na skalách (Birchenough a kol., 2008a). Vodné prúdy a pohyby vĺn podporujú aj hustý výskyt špongií, ascídií, sasaniek a mäkkých koralov (Irving, 1996) (36).

7.11.3 Útesy poskytujú aj určitý stupeň ochrany pobrežia a predstavujú dôležité oblasti pre kolobeh živín, fixovanie uhlíka a dusíka a stabilizáciu sedimentov.

7.11.4 Chránený útesový biotop je prirodzeným útočiskom na vytváranie populácií cieľových druhov a druhov vedľajších úlovkov.

7.11.5 K prínosom tohto autonómneho predpisu patrí aj vhodná ochrana a zabezpečenie ekologických vlastností, ktoré môžu viesť k bohatšej biodiverzite než v ostatných rybolovných oblastiach.

7.11.6 Environmentálne prínosy zo zavedenia tohto autonómneho predpisu budú významné, pretože charakteristické prvky (skalné útesy) v danej oblasti sa ochránia pred vleče Prispeje sa tým k splneniu časti cieľa ochrany („zachovanie“). Výsledkom budú aj ďalšie prínosy pre ostatné charakteristické prvky v rámci SCI, pričom navrhovaný zákaz bude predstavovať celkový prínos pre biotop útesu. Podporí sa tým rekreačnejšie využívanie oblasti, napríklad potápačmi a rekreačnými rybármi, čo môže byť prospešné pre miestne hospodárstvo.

7.12 Sociálno-ekonomické prínosy

7.12.1 Existuje možnosť, že zachovaný alebo obnovený stav útesových útvarov a biotopov Sabellaria spinulosa môže zvýšiť príťažlivosť oblasti pre rekreačných používateľov vrátane potápačov a rybárov (S.E.Rees a kol., 2013 (37); D.R. Chae a kol., 2012 (38)). Tým by sa zvýšil aj cestovný ruch v oblasti, čo by bolo výhodné pre miestnych podnikateľov (S.E.Rees a kol., 2013).

7.12.2 Vďaka voľbe riadenia zonáciou namiesto úplného uzavretia lokality sa znižuje nutnosť presunu plavidiel používajúcich vlečený výstroj na lov pri dne.

7.13 Rozloženie nákladov a prínosov

7.13.1 Rozloženie sociálno-ekonomických nákladov sa týka prevažne Spojeného kráľovstva, Francúzska a Belgicka na miestnej úrovni (okrem nákladov na presadzovanie predpisov), pričom celkové environmentálne prínosy sa týkajú širšej oblasti a majú skôr celoštátny vplyv.

Príloha A: Poznámky k tabuľkám a získavaniu štatistických údajov o rybolovnej činnosti britských plavidiel

Tabuľky s údajmi na webovej lokalite organizácie MMO (39) obsahujú súhrn nahlásenej činnosti v obdĺžnikoch ICES, ktoré pokrývajú oblasti vymedzené ako európske morské lokality.

Ide o najpodrobnejšiu úroveň informácií, ktorú majú v prípade nahlasovaných údajov britské rybolovné orgány k dispozícii.

Tieto údaje predstavujú informácie o množstve a hodnote vylodení z obdĺžnikov v daných oblastiach, ako aj podrobné informácie o plavidlách, použitom výstroji a ulovených druhoch.

Okrem týchto údajov o rybolovnej činnosti nahlasujú plavidlá s dĺžkou nad 15 m v rámci britského systému VMS každé dve hodiny svoju presnú polohu.

V prípade týchto plavidiel s dĺžkou nad 15 m je možné skombinovať relatívne približné priestorové súradnice zo systémov nahlasovania činnosti s podrobnými správami o polohách zo systémov VMS, čím sa dosiahne presnejší odhad rybolovnej činnosti. Týmto podrobným prepočítaním údajov o činnosti sa umožní získať odhad činnosti plavidiel s dĺžkou nad 15 m v uvedených EMS.

Ak sú tieto podrobné informácie k dispozícii, uvádzajú sa v tabuľkách údajov spolu s celkovou činnosťou plavidiel s dĺžkou nad 15 m v obdĺžnikoch ICES. Pomer medzi týmito dvoma súbormi údajov sa potom uplatňuje aj na údaje o plavidlách s inou dĺžkou, aby bolo možné získať približný odhad rybolovnej činnosti plavidiel s dĺžkou do 15 m v navrhovaných zakázaných oblastiach.

Upozornenie: Navrhované zakázané oblasti sa nachádzajú najmä v príbrežných vodách. Použitie údajov o činnostiach vykonávaných plavidlami s dĺžkou nad 15 m v týchto oblastiach na odhad činnosti iných plavidiel Spojeného kráľovstva môže mať teda za následok nepresné údaje. Väčšie plavidlá totiž lovia ryby ďalej od pobrežia, ako menšie plavidlá (najmä s dĺžkou nad 10 m).

Tieto údaje sú v tabuľke označené sivou, čo znamená, že ide o odhadované údaje, ktoré je potrebné používať opatrne.

Nasledujúci zoznam je zoznamom pobrežných EMS, ktoré sú predmetom tejto analýzy. Niektoré obdĺžniky pokrývajú viac než jednu oblasť; sú vyznačené žltou farbou.

Z toho vyplýva, že odhad celkového potenciálneho pokrytia navrhovaných zakázaných oblastí nemožno získať súčtom analýz jednotlivých oblastí. V tabuľke nižšie sa nachádzajú podrobné informácie o časti celkovej činnosti vykonávanej v obdĺžnikoch ICES, ktorá sa týka každej navrhovanej zakázanej oblasti a plavidiel s dĺžkou nad 15 m (pre tieto plavidlá sú k dispozícii podrobné satelitné údaje).

V prípade plavidiel, ktoré pokrývajú veľkú časť EMS, sa dá vychádzať z toho, že odhady činnosti plavidiel s inou dĺžkou, vykonané na základe údajov z VMS, sú spoľahlivejšie ako odhady v prípade lokalít s nižším pokrytím.

Príloha B: Poznámky k štatistickým údajom o rybolovnej činnosti iných ako britských plavidiel

V týchto tabuľkách sa nachádzajú výňatky z údajov o vylodeniach, ktoré členské štáty nahlásili pracovnej skupine Vedeckého, technického a hospodárskeho výboru pre rybárstvo (STECF) pre režimy týkajúce sa rybolovného úsilia.

V rámci činnosti tejto skupiny sa zostavujú rôzne súbory údajov vrátane podrobných údajov za každý členský štát o vylodeniach druhov za každý obdĺžnik ICES s príslušnými zoskupeniami plavidiel.

Tento súbor údajov je zostavený tak, aby spĺňal potreby skupiny STECF a ako taký sa musel spracúvať dôkladne, aby sa zabránilo dvojitému započítaniu údajov o činnosti. Bol získaný z webovej lokality výboru STECF (40).

Pre určité druhy, na ktoré sa vzťahuje kvóta, sa s cieľom overiť nahlásené údaje porovnali celkové súhrnné hodnoty s činnosťou zaznamenanou v systémoch EÚ FIDES.

Medzi celkovými hodnotami nahlásenými pre kombinácie druhov a oblastí v údajových súboroch výboru STECF a celkovými hodnotami v prípade obdobných údajov nahlásených v rámci systémov na nahlasovanie úlovkov v systéme FIDES pre monitorovanie zvyšovania kvóty sú však rozdiely. Ide o orientačné údaje o úrovni činnosti zainteresovaných členských štátov v danej oblasti a nie o konečné zistenia.

Orientačné peňažné hodnoty boli získané pomocou priemernej hodnoty vylodení vykonaných plavidlami Spojeného kráľovstva z príslušného obdĺžnika ICES alebo podobných oblastí.

Ak za niektoré roky chýbajú údaje, môže to znamenať, že nebola nahlásená žiadna činnosť. Takisto to môže znamenať, že údaje neboli poskytnuté.

ANALÝZA ČINNOSTI INÝCH AKO BRITSKÝCH PLAVIDIEL NAHLASOVANEJ CEZ VMS ZA OBDĹŽNIKY ICES POKRÝVAJÚCICH SCI, KTORÁ JE PREDMETOM TOHTO POSÚDENIA VPLYVU

Použitá metodika:

Na účely tejto analýzy sa štandardná metodika, ktorou sa zisťuje, či britské plavidlá boli alebo neboli aktívne v konkrétnej priestorovej oblasti, uplatnila na informácie získané o iných ako britských plavidlách (najmä francúzskych a belgických plavidlách, ktoré majú historické práva prístupu do určitých častí príbrežných vôd Spojeného kráľovstva).

Patrí sem aj odhad rybolovnej činnosti z údajov VMS na základe rýchlosti plavidiel uvedenej v správach VMS (impulz typu ping).

Údaje za každý impulz ping prijatý v rámci VMS od iných ako britských plavidiel v príslušnom obdĺžniku alebo obdĺžnikoch, ktoré pokrývajú uvádzanú oblasť, sa vyberú z britského VMS, a extrahujú sa z nich sa údaje o identifikačnom čísle plavidla (CFR), polohe, rýchlosti, dátume a čase impulzu ping.

Každý impulz ping sa posúdi a klasifikuje ako dôkaz vykonávania rybolovnej činnosti pri rýchlosti > = 1 alebo < = 6 uzlov.

Tieto „rybolovné“ impulzy ping z príslušných obdĺžnikov sa potom spracujú v softvéri GIS s cieľom určiť, či poloha plavidla bola v rámci dotknutej priestorovej oblasti alebo mimo nej.

Tak možno vypočítať, aký pomer „rybolovných“ impulzov ping zaznamenaných za každý členský štát v rámci obdĺžnika pripadá na danú oblasť. Tento faktor sa potom uplatní na celkovú úroveň vylodení uvedenú v údajových súboroch STECF za každý príslušný členský štát, na základe čoho sa zostaví odhad činnosti iných ako britských plavidiel v rámci danej priestorovej oblasti.

ZHRNUTIE ČINNOSTI BELGICKÝCH A FRANCÚZSKYCH PLAVIDIEL V OBDĹŽNIKU 29E4 POKRÝVAJÚCOM LOKALITU LANDS END AND CAPE BANK

Toto je zhrnutie činnosti plavidiel členských štátov z hľadiska množstva a objemu vylodení rýb, pokiaľ ide o:

(1) celkovú činnosť v obdĺžnikoch ICES pokrývajúcich príslušnú oblasť, v ktorej sa používa vlečený výstroj na lov pri dne;

(2) odhady činnosti v rámci konkrétnej oblasti, v ktorej sa používa vlečený výstroj na lov pri dne.

Časť A – celková tonáž činnosti

(1) (2) Činnosť (v tonách) v obdĺžniku ICES 29E4 Činnosť (v tonách) odhadovaná v rámci SCI na základe maximálnej činnosti VMS v rokoch 2010 – 2012 BELGICKO Kód výstroja 2009 2010 2011 2012 2009 2010 2011 2012 Dĺžka nad 15 m BT2 (*2) 105,77 76,81 121,77 352,38 0,13 0,10 0,15 0,44 TR2 (*3) 0,00 0,00 0,00 0,35 0,00 0,00 0,00 0,00 29E4 celkom 105,77 76,81 121,77 352,73 0,13 0,10 0,15 0,44 FRANCÚZSKO Kód výstroja 2009 2010 2011 2012 2009 2010 2011 2012 Dĺžka 0 až 15 m Rozperné rahno 0,00 0,00 0,00 2,15 0,05 Vlečné siete na lov pri dne 0,00 0,00 3,00 0,17 0,07 Dredž 0,00 0,00 9,63 0,00 0,23 Dĺžka nad 15 m Vlečné siete na lov pri dne 0,00 0,00 940,59 1 055,57 22,21 24,93 Dredž 0,00 0,00 13,26 0,00 0,31 29E4 celkom 0,00 0,00 966,48 1 057,89 0,00 0,00 22,82 24,98





Časť B – celková hodnota činnosti

(1) (2) Činnosť (v GBP) v obdĺžniku ICES 29E4 Činnosť (v GBP) odhadovaná v rámci SCI na základe maximálnej činnosti VMS v rokoch 2009 – 2012 BELGICKO Kód výstroja 2009 2010 2011 2012 2009 2010 2011 2012 Dĺžka nad 15 m BT2 (*4) 442 857 404 990 705 959 1 409 228 549 502 876 1 748 TR2 (*5) 0 0 0 522 0 0 0 1 29E4 celkom 442 857 404 990 705 959 1 409 751 549 502 876 1 749 FRANCÚZSKO Kód výstroja 2009 2010 2011 2012 2009 2010 2011 2012 Dĺžka 0 až 15 m Rozperné rahno 0 0 0 8 116 0 0 0 192 Vlečné siete na lov pri dne 0 0 4 898 1 452 0 0 116 34 Dredž 0 0 15 722 0 0 0 371 0 Dĺžka nad 15 m Vlečné siete na lov pri dne 0 0 1 804 373 1 855 331 0 0 42 607 43 810 Dredž 0 0 21 648 0 0 0 511 0 29E4 celkom 0 0 1 846 641 1 864 899 0 0 43 605 44 036

Úplné zhrnutie rybolovných činnosti sa nachádza v štatistických údajoch pre iné ako britské plavidlá.

PRÍLOHA V

Názov: Posúdenie vplyvu autonómneho predpisu o zákaze používania vlečeného výstroja na lov pri dne v európskej morskej lokalite Start Point to Plymouth Sound and Eddystone (špecifikovaná oblasť) Č. posúdenia vplyvu: MMO01 Hlavný orgán alebo agentúra: Organizácia pre riadenie mora Ďalšie orgány alebo agentúry: Defra, Natural England, devonský, severnský a cornwallský orgán IFCA (Inshore Fisheries and Conservation Authority) Posúdenie vplyvu Dátum: 5.11.2013 Fáza: Development/Options Zdroj intervencie: Vnútroštátny Druh opatrenia: Sekundárne právne predpisy Kontakt v prípade otázok: Michael Coyle Michael.Coyle@marinemangement.org.uk 0300 123 1032 Zhrnutie: Intervencia a možnosti Stanovisko RPC: Stav stanoviska RPC Náklady na uprednostňovanú (alebo pravdepodobnejšiu) možnosť Celková čistá súčasná hodnota Čistá súčasná hodnota realizácie Ročné čisté náklady na realizáciu (ekvivalentné ročné čisté náklady na realizáciu v cenách z roku 2009) V rozsahu pravidla One-In, Two-Out? Opatrenie sa kvalifikuje ako neuvádza sa neuvádza sa neuvádza sa neuvádza sa neuvádza sa V čom je podstata daného problému? Prečo je potrebná intervencia štátu? Organizácia pre riadenie mora (MMO) navrhuje tento autonómny predpis, pretože označené charakteristické prvky (skalné útesy) uvedené v prílohe I je v tejto európskej morskej lokalite (European marine site, EMS) potrebné chrániť pred rybolovom pomocou vlečeného výstroja na lov pri dne. Tento autonómny predpis sa navrhuje v súlade s prepracovanou koncepciou, ktorú prijalo ministerstvo pre životné prostredie, potraviny a záležitosti vidieka (Department for Environment, Food and Rural Affairs, Defra) s cieľom zabezpečiť pri komerčných rybolovných činnostiach úplný súlad so smernicou Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (smernica o biotopoch) a smernicou Európskeho parlamentu a Rady 2009/147/ES z 30. novembra 2009 o ochrane voľne žijúceho vtáctva (smernica o vtáctve). Intervencia je potrebná na účely nápravy zlyhania trhu v morskom prostredí zavedením vhodných riadiacich opatrení (napríklad tohto autonómneho predpisu) na ochranu charakteristických prvkov, aby sa znížil alebo príslušne zmiernil vplyv negatívnych externalít. Vykonávaním tohto autonómneho predpisu sa zabezpečí neustále poskytovanie verejných statkov v morskom prostredí. Prepracovaná koncepcia riadenia komerčného rybolovu sa vykonáva postupne, na základe dôkazov a odstupňovania závažnosti rizika. Koncepcia je podložená schválenou maticou zobrazujúcou vplyv rybolovných činností na charakteristické prvky označené v EMS. Každé vzájomné pôsobenie činnosti a charakteristického prvku je kategorizované červenou, žltou, zelenou alebo modrou farbou podľa potenciálnych rizík, ktoré konkrétne typy výstroja predstavujú pre daný charakteristický prvok. Červená kategória znamená, že existuje vysoké riziko poškodenia charakteristického prvku a mali by sa prioritne pripraviť riadiace opatrenia, ktoré sa musia zrealizovať do konca roka 2013. Ostatné vzájomné pôsobenia typov výstroja a charakteristických prvkov uvedené v matici sa posúdia do konca roka 2016 a do toh